הוועדה המיוחדת להיערכות מערכת החינוך והחינוך המיוחד, לרבות לשנת הלימודים הבאה, כנסת 23, פרוטוקול מספר 7, 2020-04-06 12:30

ניצן הורוביץ: צהריים טובים.

ניצן הורוביץ: אני פותח את ישיבת הוועדה המיוחדת.

ניצן הורוביץ: על סדר-היום: 1.

ניצן הורוביץ: היערכות מערכת החינוך ללימוד המקוון במגזר הערבי.

ניצן הורוביץ: 2.

ניצן הורוביץ: הטיפול בתלמידי החינוך המיוחד בצל הקורונה.

ניצן הורוביץ: 3.

ניצן הורוביץ: היערכות ההשכלה הגבוהה.

ניצן הורוביץ: כמובן שהדברים משולבים זה בזה.

ניצן הורוביץ: יש גם חינוך מיוחד במגזר הערבי, סטודנטים ערבים בהשכלה גבוהה.

ניצן הורוביץ: הדברים משולבים אבל ניסינו לחלק כך.

ניצן הורוביץ: הנושא הראשון הוא נושא קשה במיוחד ועוסק בחינוך המיוחד.

ניצן הורוביץ: מאז השבוע שעבר קיבלתי יותר מ-500 פניות מהורים.

ניצן הורוביץ: אני רוצה להגיד מילה אחת בהתחלה בנושא הזה ותכף נדבר מימי פלאטשי הממונה על החינוך המיוחד.

ניצן הורוביץ: אני יודע שההורים צופים בנו ועוקבים כי המצב קשה מאוד.

ניצן הורוביץ: ברור שהפתרון הוא פשוט להחזיר לתפקוד את מוסדות החינוך המיוחד, את בתי הספר, את הטיפולים, את כל המסגרת.

ניצן הורוביץ: כל מה שהוא לא יהיה זה יוצר בעיות, כי אי-אפשר לתת את מלוא הטיפול ואפילו לא את רוב הטיפול כשכל המוסדות האלה סגורים.

ניצן הורוביץ: את זה צריך להבין.

ניצן הורוביץ: במגבלות האלה אנחנו מנסים לתת פתרון, מה בכל זאת כן אפשר לעשות בחינוך המיוחד.

ניצן הורוביץ: בדיון הקודם שהיה דיון רציני מאוד עלו כמה וכמה דברים.

ניצן הורוביץ: קודם כל, ההחרגה בתקנות, אפשרות לצאת מהבתים להתאווררות, אפשרות למטפלים מתנדבים להגיע לבתים, הקמת מתחמים או מקומות ברשויות המקומיות ששם כן אפשר לקיים מפגשים מצומצמים בין המטפלים והתלמידים וכדומה.

ניצן הורוביץ: היו פה נקודות ספציפיות שעלו.

ניצן הורוביץ: נתחיל עם נציגת משרד החינוך, מימי פלאטשי, הממונה על החינוך המיוחד בבתי הספר.

מימי פלאטשי: שלום רב.

מימי פלאטשי: אני מפקחת באגף לחינוך מיוחד.

מימי פלאטשי: למעשה, אנחנו כמובן ערים ומייחלים לחזור לשגרה.

מימי פלאטשי: גם צוותי החינוך מאוד היינו רוצים וכולנו בציפייה לחזרה הזאת.

מימי פלאטשי: בהינתן והדבר לא אפשרי בשל המשבר שאנחנו נמצאים בו, אנחנו פועלים בכפוף להנחיות משרד הבריאות.

מימי פלאטשי: בכפוף להנחיות האלה, באמת בנינו מגוון מענים שמאפשרים לנו במציאות הזאת לקדם רצף חינוך טיפולי.

מימי פלאטשי: אנחנו כמובן המשכנו את הלמידה מרחוק.

ניצן הורוביץ: רק רגע.

ניצן הורוביץ: כבר קיימנו על זה דיון בפעם שעברה.

ניצן הורוביץ: הבעיה שהדברים שאת אומרת ועוד תגידי, ממה שאני שומע מההורים ומהשטח, רובם כמעט לא מתקיימים.

ניצן הורוביץ: אין טעם בלסקור את כל מה שהכנתם ואת מה שאתם רוצים אלא להתייחס לבעיות.

ניצן הורוביץ: הלימוד מרחוק עבור חלק גדול מהתלמידים שבהם אנחנו מדברים הוא לא כל-כך רלוונטי.

ניצן הורוביץ: המפגשים עם המטפלים רובם לא מתקיימים.

ניצן הורוביץ: מתחמי מפגש ברשויות המקומיות, ברוב הרשויות אין.

ניצן הורוביץ: אבקש להתייחס ספציפית לבעיות.

מימי פלאטשי: אני בהחלט אתייחס ואומר מראש.

מימי פלאטשי: אין היתכנות לתת מענה במפגשים פנים אל פנים לכלל התלמידים.

מימי פלאטשי: נכון להיום 1,170 תלמידים ב-52 רשויות קיבלו במהלך שלושה ימים מענה במפגשים שהתקיימו במוקדים הרשותיים.

ניצן הורוביץ: אבל זה מתוך רבע מיליון.

מימי פלאטשי: לא.

מימי פלאטשי: אנחנו מדברים בעיקר על כ-140,000 תלמידים.

ניצן הורוביץ: עדיין.

מימי פלאטשי: אתה צודק, זה מענה מאוד חלקי.

מימי פלאטשי: עיקר המענה הוא מענה באמת בקשר אינטנסיבי של צוותי חינוך.

מימי פלאטשי: המענים פנים לפנים הם בכפוף להנחיות משרד הבריאות והם ניתנים באופן מאוד מאוד מבוקר, בהקפדה יתרה על מניעה וצמצום של התקהלויות.

מימי פלאטשי: על כן, האפשרות בכל יום, בטווח שהקמנו את זה, היא היתה מאוד מסוימת, כולל מענה בבתי התלמידים שניתן גם הוא לכ-500 תלמידים.

מימי פלאטשי: צוותי חינוך טיפול הגיעו לבתי התלמידים.

מימי פלאטשי: אני אומר, שאנחנו כבר נערכים להרחבת המענים לאחר החופשה.

מימי פלאטשי: דרך אגב, חלק מהמענים פועלים עד ה-7.4, אבל אנחנו כבר נערכים וגובשה תכנית נרחבת, ככל שתתאפשר, בכפוף להנחיות משרד הבריאות.

ניצן הורוביץ: מימי, תיראי.

ניצן הורוביץ: כבר ברור לנו שאחרי פסח לא חוזרים ללימודים, אז אין מה להגיד.

ניצן הורוביץ: לא נחזור, זה די ברור שלא נחזור, אז אין מה להשאיר את זה באוויר.

ניצן הורוביץ: ברור שאחרי פסח לא חוזרים לצער כולם.

ניצן הורוביץ: שנית, 1,100 או 2,000 תלמידים מתוך 140,000 זה כלום, זאת טיפה בים.

קריאה: היא אמרה שזה 52 רשויות.

קריאה: איזה רשויות?

קריאה: באיזה מקומות?

קריאה: באיזה אזורים?

ניצן הורוביץ: לא להתפרץ, אנחנו תכף נברר.

ניצן הורוביץ: בואו נעלה גם את דוקטור הדר ירדני, ממשרד הבריאות, מנהלת המחלה להתפתחות הילד.

ניצן הורוביץ: הדר, שלום.

ניצן הורוביץ: תראי, דיברנו בדיון הקודם והבנתי שיש נכונות מצדכם לעשות איזו החרגה כדי לאפשר את המפגשים.

הדר ירדני: היא בוצעה.

הדר ירדני: ההחרגה בוצעה בשיתוף עם הנציבות.

ניצן הורוביץ: אז איפה הבעיה?

ניצן הורוביץ: שימי את האצבע על הבעיה.

הדר ירדני: מבחינתי אין בעיה.

הדר ירדני: במוסדות שלנו הכול עובד כמו שאמרתי בישיבה הקודמת.

הדר ירדני: מבחינת משרד החינוך, לא פנו אלי וביקשו עזרה או ציינו שיש איזה בעיות.

הדר ירדני: אנחנו אישרנו את ההחרגה וזה יצא באותו יום או יום למחרת, אני לא רוצה להתחייב.

ניצן הורוביץ: נברר את העניין הזה.

ניצן הורוביץ: מימי פלאטשי, אז איפה הבעיה?

ניצן הורוביץ: למה לא מצליחים להרחיב את מעגל התלמידים שמקבלים טיפול או מענה?

עידן רול: אדוני היושב ראש, אפשר להבין גם איזה מענה הם מקבלים?

עידן רול: הם יוצאים מהבית?

עידן רול: אני לא כל-כך מבין מה הם מקבלים בפועל.

ניצן הורוביץ: מימי.

מימי פלאטשי: אני לא כל-כך יודעת על איזו החרגה דוקטור הדר ירדני קיבלה כי אנחנו עובדים מול הרפרנטית שלנו במשרד הבריאות לגבי ההחרגות.

מימי פלאטשי: כתבנו את הנהלים הן להגעה לבתים והן למוקדים הרשותיים בכפוף להנחיות משרד הבריאות שהיו מאוד מאוד מוקפדות להגעה של איש צוות אחד לבית התלמיד.

מימי פלאטשי: צריך לקחת בחשבון, שגם לא כל ההורים גילו רצון או עניין שיגיע אליהם איש צוות.

עידן רול: מתוך רבע מיליון הורים, אני בטוח - - -

ניצן הורוביץ: תנו לה לסיים, כל אחד ידבר אני מבטיח לכם.

ניצן הורוביץ: אנחנו מנסים לברר את העניין.

מימי פלאטשי: אני לא אומרת שכל מי שרצה קיבל, אבל עדיין אנחנו מדברים על החרגות של כניסה של איש צוות אחד.

ניצן הורוביץ: עכשיו שמענו שיש אישור והחרגה לאיש צוות להיכנס לבית ולתת טיפול.

ניצן הורוביץ: יש אפשרות גם לקחת את הילד לאיזה מקום ברשות המקומית ולעשות שם מפגש.

ניצן הורוביץ: יש אפשרות תחת הנחיות משרד הבריאות, זה בסדר.

ניצן הורוביץ: השאלה, למה כל-כך מעט ילדים מקבלים את זה?

מימי פלאטשי: אני חושבת שיש כאן גם אילוצים של כוח אדם והתארגנות וגם החופשה של פסח שהגיעה לפתחנו היתה הדרגתית ברצון הרשויות להיערך להקמת המוקדים.

מימי פלאטשי: כפי שאמרתי, אנחנו נערכים להרחבת המענים מייד אחרי חופשת הפסח.

מימי פלאטשי: שוב, הרחבת מענים נוספים ככל שיינתן באישורים הנוספים של משרד הבריאות.

מימי פלאטשי: והיה והאישורים יהיו להמשיך לפעול באופן הזה, אנחנו נערכים להרחבת המענים הן במוקדים הרשותיים להפעלת יותר מוקדים בכל רשות והן להגעה לבתים.

מימי פלאטשי: היה ויינתן אישור להרחיב בכלל מענים במוסדות החינוך, אנחנו נערכים בתכנית בכפוף להנחיות משרד הבריאות.

מימי פלאטשי: אנחנו בקשר גם עם נציגי הורים שיושבים ושותפים לגיבוש ההפעלה.

ניצן הורוביץ: כאן נמצאת הנציגה הרלוונטית של משרד הבריאות.

ניצן הורוביץ: יש אישור ממשרד הבריאות לקיים את הדברים.

ניצן הורוביץ: אני חייב להגיד לך.

ניצן הורוביץ: את מדברת על חופש פסח.

ניצן הורוביץ: זה לא באמת חופש.

ניצן הורוביץ: הילדים לא יוצאים מהבית, אין טיולים, אין פעילויות.

ניצן הורוביץ: היה חופש בשנה שעברה.

ניצן הורוביץ: הפעם זה כאילו שההשבתה נמשכת גם בשבועות הקרובים להם את קוראת חופש פסח.

ניצן הורוביץ: עבור הילדים האלה שאנחנו מדברים עליהם, אין משמעות לזה שזה חופש פסח.

ניצן הורוביץ: סתם הם יושבים כמה שבועות בלי שום מענה כי כאילו זה נחשב חופש פסח.

ניצן הורוביץ: שוב אני אומר.

ניצן הורוביץ: אחרי האין חופש פסח הזה ההשבתה תימשך.

ניצן הורוביץ: זאת אומרת, כבר צריך עכשיו להגיד שממשיכים עם המענים אחרי פסח כי זה מה שיהיה.

ניצן הורוביץ: חבל למרוח.

עידן רול: לומר שמרחיבים את המענים אחרי פסח.

מימי פלאטשי: אני רוצה ברשותך, להתייחס.

מימי פלאטשי: המענים כפי שהם מופעלים עכשיו, ברירת המחדל היא, שהיה ולא תשתנה ההנחיה, מענים אלה יורחבו, היישום שלהם יורחב.

מימי פלאטשי: היה וההנחיה תשתנה והאישורים ישתנו, נפעל במסגרת אחרת רחבה יותר.

מימי פלאטשי: לגבי חופשת הפסח, מכיוון שאנחנו ערים לזה, המשכנו את הפעלת התכנית גם עד ה-7.4.

ניצן הורוביץ: מי מחברי הכנסת רוצה לדבר.

עומר ינקלביץ': גברתי, מבירור שערכו בלשכה שלי, ניתן היתר ל-50,000 ביקורם.

עומר ינקלביץ': את אומרת שיצאו רק 1,400.

עומר ינקלביץ': ההורים משתגעים.

עומר ינקלביץ': לפי ההבנה שלי ומתשאול שערכתי, הבנתי שגם המטפלים חוששים לצאת החוצה.

עומר ינקלביץ': לכן אנחנו צריכים למצוא לדבר הזה מענה ולא לומר שיש הורים שלא מעוניינים.

עומר ינקלביץ': ההורים משתגעים, הם מטפסים על הקירות.

עומר ינקלביץ': אם באמת המטפלים לא רוצים לצאת, צריך לפתור את הבעיה הזאת נקודתית ולראות איך מגנים עליהם.

עומר ינקלביץ': אבל מתוך 50,000 להוציא 1,400 במצב שבו ההורים האלה נמצאים, אנחנו חייבים למצוא פתרון.

עומר ינקלביץ': דבר נוסף, אני רוצה להבין מה קורה עם הטיפולים הפארא-רפואיים?

עומר ינקלביץ': אנשים פה ברגרסיה.

עומר ינקלביץ': הילדים הולכים ונסוגים והפארה-רפואי זה חרום ואי-אפשר לחכות עם הדבר הזה ולא להמתין עד אחרי פסח.

עידן רול: גברתי, אני לא מגיע מעולם החינוך המיוחד.

עידן רול: אני אודה לך אם תוכלי לפרט יותר על הפרוצדורה, כי אני מקבל המון פניות.

עידן רול: עכשיו יש משפחה שהילד שייך לחינוך המיוחד.

עידן רול: לאן היא פונה?

עידן רול: מה הקריטריונים כדי לקבל סיוע?

עידן רול: מה הקריטריונים כדי לצאת ולקבל סיוע בפעילות בחוץ?

עידן רול: מה הקריטריונים כדי לקבל סיוע בבית?

עידן רול: אני אוסיף על מה שאמרה חברתי עומר ינקלביץ.

עידן רול: חייבים להפסיק להתייחס לחינוך מיוחד כאילו שזה חינוך רגיל ואקסטרה.

עידן רול: זה משולב בפארא-רפואי, זה משולב ברפואי.

עידן רול: אם צריך למגן סייעים וסייעות כמו שממגנים רופאים, אז צריך לעשות את זה, אבל אנחנו לא יכולים להעלים עין מהעובדה שמדובר פה גם במקרים פרופר רפואיים.

ניצן הורוביץ: אני גם מזכיר שכבר קיימנו על זה דיון.

ניצן הורוביץ: כל הדברים האלה שאנחנו אומרים עכשיו כבר אמרנו לפני שבוע.

ניצן הורוביץ: הייתם אמורים לבוא עם תשובות לכמה דברים ספציפיים, שאני רואה שהם לא ממש מתקיימים.

ניצן הורוביץ: חבר הכנסת יוסף ג'אברין, בבקשה.

יוסף ג'בארין: גברתי, אנחנו מקבלים אין סוף פניות.

יוסף ג'בארין: העיקר הוא שאנחנו מזדהים עם הפניות האלה במובן הזה שיש מצוקה מאוד קשה ומאוד כואבת.

יוסף ג'בארין: בינתיים אני לא שומע בשורות טובות גם אחרי חופשת הפסח, כי ההיקפים שאת מדברת עליהם לא כל-כך ברורים וזה לא נשמע שאכן יהיה שינוי משמעותי.

יוסף ג'בארין: הנושאים שעלו בדיון הקודם עדיין תלויים ועומדים.

יוסף ג'בארין: לדעתי זה עדיין לא משביע את הרצון וחבל שזה כך.

ניצן הורוביץ: בדיון הקודם השתתף נציג ההורים רון לוטקין, אבל לילד עם צרכים מיוחדים.

ניצן הורוביץ: רון, מה השתנה או לא השתנה מאז הפעם הקודמת?

ניצן הורוביץ: יש שיפור?

ניצן הורוביץ: יש שינוי?

רון לוטקין: כמו שאתם יודעים, גם ההגעה לבתים וגם ההצעה לפתוח את המרכזים הקהילתיים היא אכן יצאה לדרך בשבוע שעבר ביום רביעי.

רון לוטקין: למיטב ידיעתי, המספרים שם מאוד נמוכים והסיבה היא פשוטה.

רון לוטקין: משרד החינוך לא יכול לחייב לא את הצוותים החינוכיים ולא את הצוותים הטיפוליים לקחת חלק בזה.

רון לוטקין: זה על בסיס התנדבותי בלבד.

רון לוטקין: לא יכולים לחייב אותם.

רון לוטקין: אני מניח שלא מעט מאנשי הצוות חוששים כי יש סיכון בריאותי כלשהו אבל זה לשיקולים בלבד ואי-אפשר לכפות עליהם לקחת חלק בזה.

רון לוטקין: אני יכול לומר לכם שבעיר שלי, נכון ליום רביעי האחרון, התנדב מטפל אחד בלבד מכל המקצועות.

רון לוטקין: יש רק מטפל אחד, שהוא מטפל רגשי.

רון לוטקין: במרכז הקהילתי שפתחו אין קלינאי תקשורת, אין מרפאה בעיסוק ויש רק מטפל רגשי אחד.

ניצן הורוביץ: איפה אתה גר?

רון לוטקין: אני גר באשדוד

ניצן הורוביץ: בואו נחזור רגע למימי פלאטשי.

ניצן הורוביץ: מימי, באשר לנקודה שמעלה רון לוטקין בשם ההורים.

ניצן הורוביץ: יש לך נתון כמה מהעובדים לא מוכנים לעשות את זה?

ניצן הורוביץ: באיזה אחוז מדובר?

ניצן הורוביץ: הבנו שאי-אפשר להכריח אותם לעשות את זה.

מימי פלאטשי: יש לי נתון שאומר כמה פעלו במוקדים הרשותיים.

מימי פלאטשי: לא דווח לנו על מצב שהיתה מצוקה בהזמנת עובדי הוראה, לא לבתים ולא למוקדים הרשותיים.

מימי פלאטשי: כל רשות שבחרה להפעיל את המוקדים, המוקדים אוישו.

מימי פלאטשי: נכון להיום פעלו במוקדים כ-464 צוותי חינוך, כולל בביקורים בבתי התלמידים.

מימי פלאטשי: בכפוף להפעלה במוקדים, לא קיבלנו פנייה שישנו מוקד שלא מופעל על רקע היעדר צוות.

ניצן הורוביץ: אנחנו שומעים שהרבה מאוד אנשי צוות לא מוכנים לעשות את זה מחשש הדבקה.

ניצן הורוביץ: זה נכון?

מימי פלאטשי: החשש ברור לכולנו.

ניצן הורוביץ: אבל בכמה מדובר?

ניצן הורוביץ: רוב העובדים חוששים או שמעט חוששים?

מימי פלאטשי: אני אומרת שוב.

מימי פלאטשי: אני לא יודעת לתאר את החששות של העובדים שמן הסתם קיימים.

מימי פלאטשי: אני יודעת לומר שרשות שבחרה להפעיל את המוקד בשיתוף פעולה עם המפקחים שלנו במחוזות, המוקדים אוישו.

מימי פלאטשי: מדובר בכל סוגי עובדי ההוראה ממקצועות בריאות, אבל הם אוישו ככל שניתן על-ידי עובדי הוראה.

מימי פלאטשי: מדובר במרפאים באמנות, פיזיותרפיסטים.

ניצן הורוביץ: נשמע את מיכל מנקס, סמנכ"ל חינוך רווחה וחברה במרכז השלטון המקומי.

ניצן הורוביץ: היא היתה איתנו גם בדיון הקודם.

ניצן הורוביץ: היא לא על הקו.

אבי קמינסקי: מדבר אבי קמינסקי.

ניצן הורוביץ: יש לך נתונים על החינוך המיוחד?

ניצן הורוביץ: בכמה רשויות ובאיזה היקפים ניתנת פעילות לילדי החינוך המיוחד?

אבי קמינסקי: אנחנו עובדים לפי הפורמט של משרד החינוך, על-פי הנחיות שלהם בכל הרשויות.

אבי קמינסקי: כרגע אנחנו פועלים לפתוח מוקדים נוספים.

ניצן הורוביץ: נתונים, אבי.

ניצן הורוביץ: בכמה מדובר?

אבי קמינסקי: אני יכול לבדוק כמה מוקדים נפתחו.

ניצן הורוביץ: זה הנתון שאנחנו רוצים.

ניצן הורוביץ: הבנו שמיום רביעי זה התחיל.

מימי פלאטשי: סליחה שאני מתפרצת.

מימי פלאטשי: הנתון נמסר ואני מוכנה לחזור עליו.

מימי פלאטשי: המוקדים הופעלו ב-52 רשויות, 67 מוקדים.

ניצן הורוביץ: זאת אומרת שב-200 רשויות עדיין אין.

ניצן הורוביץ: מימי, מה עושים לגבי הרשויות בהן זה עוד לא קיים?

מימי פלאטשי: כפי שציינתי, מכיוון שההפעלה החלה באמת בסמוך לאחר הישיבה הקודמת ובהמשך אליה, הגענו בסמוך, שוב, להארכת שנת הלימודים כשעלתה שאלה האם הארכת לימודים תתקיים.

מימי פלאטשי: משהוחלט לקיים אותה בגשר עד 7.4 יותר רשויות גילו עניין מיידי.

מימי פלאטשי: אחרי חופשת הפסח, אנחנו כבר נערכים להרחבה של המוקדים ברשויות נוספות.

מימי פלאטשי: כבר אפשר לראות שבחלק מהרשויות יש יותר ממוקד אחד.

ניצן הורוביץ: שוב אני אומר, 7.4 זה מחר.

ניצן הורוביץ: נכנסנו כבר לחופש הזה המיותר, הלא קיים, הפיקטיבי.

ניצן הורוביץ: כשיסתיים החופש שהוא איננו חופש, לא יחזרו הלימודים.

ניצן הורוביץ: רק צריך עכשיו לחשוב מה עושים כשזה חוזר.

מימי פלאטשי: בהחלט, אנחנו על זה.

ניצן הורוביץ: אנחנו דיון מעקב ותנסו לומר דברים שעדיין לא נאמרו.

ניצן הורוביץ: סעיד אלחרומי, חבר הכנסת, בבקשה.

סעיד אלחרומי: תודה אדוני היושב ראש.

סעיד אלחרומי: רציתי לשאול באופן מחודד לגבי האוכלוסייה הבדואית בדרום, במיוחד הכפרים הלא מוכרים.

סעיד אלחרומי: האם יש תשובה בעניין הזה?

ניצן הורוביץ: חברת הכנסת סונדוס סאלח לא נמצאת.

ניצן הורוביץ: חבר הכנסת יבגני סובה.

יבגני סובה: אדוני היושב ראש, אמרת שאתה מתפלא שמשבוע שעבר לא נעשה שום דבר.

יבגני סובה: צר לי לאכזב.

יבגני סובה: אתה מכיר את הבית יותר טוב ממני אז הרבה דברים לא נעשים משבוע לשבוע.

יבגני סובה: רק רציתי להגיד שאנחנו כחברי כנסת וגם חברי הוועדה מוצפים בפניות של ההורים שלא יודעים מה לעשות, הם חסרי אונים.

יבגני סובה: התקווה הזאת שבעוד שבועיים אחרי פסח אולי הם יוכלו ואנחנו נוכל לעזור להם להחזיר את הילדים למסגרות, זאת התקווה היחידה שיש להם ביד כי שום דבר אחר לא נשמע.

יבגני סובה: אנחנו לא שומעים איזו תקווה שהמצב ישתנה.

יבגני סובה: אנחנו יודעים שיכול להיות שלא נחזור לשנת הלימודים עד ספטמבר.

יבגני סובה: אני רק משתגע שאני נכנס לתמונה של אותה משפחה שיש לה ילד עם מוגבלויות.

יבגני סובה: אני לא מצליח להבין מה ההורים צריכים לעשות עם זה?

יבגני סובה: עד חודש ספטמבר?

יבגני סובה: אנחנו מדברים על שבועיים שהם קריטיים.

יבגני סובה: אני חושב שאנחנו צריכים לתת פה תשומת לב יתרה לנושא הזה.

יבגני סובה: עם כל הכבוד לפקידים, ואני מכבד את הפקידים, לא לצפות יתנו פתרון.

יבגני סובה: הדבר הזה הוא בלתי נתפס בעליל.

יבגני סובה: צריך להתייחס לזה כמו לכלכלה.

יבגני סובה: כשהכלכלה לאט לאט תצא, בואו נמצא את נקודת היציאה מהמשבר ונתחיל לדבר.

יבגני סובה: עוד שבועיים שלושה הבעיות יהיו יותר חמורות.

יבגני סובה: זה מה שיש לי להגיד.

יבגני סובה: אני מוצף בפניות האלה כמו כל חבריי לוועדה.

ניצן הורוביץ: חברים, דברים שלא נשמעו.

ניצן הורוביץ: אנחנו בדיון מעקב שהוא רק חלק מהדיון ועוד כמה דקות אנחנו צריכים לעבור לנושא הבא.

ניצן הורוביץ: ווליד טאהא, בבקשה.

וליד טאהא: אני מוותר.

ניצן הורוביץ: חברת הכנסת סונדוס סאלח.

סונדוס סאלח: בצל המשבר הזה חוק חינוך שווה לכולם אנחנו רואים שזה לא מתקיים.

סונדוס סאלח: אני שואלת מה עם התלמידים שלא נמצא בידם כלים לתקשר עם המורים שלהם ולבצע למידה מרחוק?

ניצן הורוביץ: אנחנו עכשיו ספציפית בנושא החינוך המיוחד.

סונדוס סאלח: את אמרת כלים טכנולוגיים לילדים שמוגבלים.

ניצן הורוביץ: קארין אלהרר.

קארין אלהרר: תודה אדוני היושב ראש.

קארין אלהרר: אני יודעת שהיה דיון קודם.

קארין אלהרר: אני רוצה לשאול שני דברים.

קארין אלהרר: העברתי ליושב ראש פנייה שהיא גם בשם שרון מישקובסקי ועוד הורים לילדים עם מוגבלויות בנושא חידוש הלימודים בחינוך המיוחד.

קארין אלהרר: אני לא צריכה לספר לאדוני.

קארין אלהרר: יש משפחות שנמצאות במצב מצוקה של ממש.

קארין אלהרר: הילדים מתפרעים, הם יוצאים מהשגרה שלהם.

קארין אלהרר: אני מבקשת לשמוע מהמשרד תשובות לגבי מה תכנית הפעולה.

קארין אלהרר: הבנתי שאי-אפשר כרגע, הבנתי שאנחנו לקראת פסח.

קארין אלהרר: לא הבנתי מה תכנית העבודה.

קארין אלהרר: בדבר הזה אי-אפשר לחכות בלי איזה יעד ואיזו מטרה.

קארין אלהרר: עניין קונקרטי יותר, לעניין הציוד המחשובי לתלמידי החינוך המיוחד.

קארין אלהרר: האם זה חולק גם לתלמידי השילוב?

קארין אלהרר: אם לא, מדוע?

קארין אלהרר: איך אנחנו בכל זאת מאפשרים את הלימוד המקוון לתלמידי השילוב בצורה מיטבית יותר?

קארין אלהרר: כרגע הדבר הזה לא נותן מענה.

ניצן הורוביץ: אלה השאלות והן חוזרות על עצמן כי אין לדברים האלה מענה.

יוסף ג'בארין: לגבי המוקדים, לא היה ברור לנו היקף המוקדים.

ניצן הורוביץ: ב-50 רשויות.

יוסף ג'בארין: לא.

יוסף ג'בארין: היה מדובר על שעה אחת ביום.

יוסף ג'בארין: אני מבין שההורים לא יתארגנו בשביל שעה אחת.

יוסף ג'בארין: גם זה בעייתי.

ניצן הורוביץ: עורכת הדין רויטל לן מקואליציית ההורים לילדים עם צרכים מיוחדים.

רויטל לן כהן: שלום לכם.

רויטל לן כהן: אני מבקשת להעלות את נושא התלמידים המשולבים מהבחינה הזאת שאנחנו מבקשים להגדיר את המשלבים כעובדים חיוניים.

רויטל לן כהן: אנחנו מבקשים שיחריגו אותם מאחר ומשרד החינוך מגלגל עיניים לשמיים בטענה שהם לא עובדי משרד החינוך ואין לו שליטה על הרשויות המקומיות.

רויטל לן כהן: הרשויות המקומיות טוענות שהן מוחרגות על-ידי משרד הפנים רק לגבי עובדים חיוניים והן לא יכולות להעסיק אותם.

רויטל לן כהן: לגבי תלמידים משולבים שצריכים לגשת לבגרויות.

רויטל לן כהן: אין הנגשה לא של הלמידה כרגע ואין גם חשיבה איך הם יוכלו לעשות את הבגרויות.

רויטל לן כהן: שאלנו את זה גם בפעם הקודמת לגבי הנגשת הלמידה, חומרי הלמידה ודרכי ההיבחנות.

ניצן הורוביץ: שרון מישקובסקי, שחברת הכנסת אלהרר כבר התייחסה אליה.

ניצן הורוביץ: היא אימא לילד עם צרכים מיוחדים.

שרון מישקובסקי: מאות הורים לילדים עם צרכים מיוחדים נמצאים היום ללא מענה טיפולי וחינוכי לילדים המורכבים שלנו.

שרון מישקובסקי: יש ילדים ששיעורים מקוונים, חוברות צביעה וספורט לא מתאים להם.

שרון מישקובסקי: כמו, למשל, נער בן 16 שקם בעשר בלילה, זרק את כל הסירים מהמקרר והשליך ספרים מהקומה השישית.

שרון מישקובסקי: כמו ילד בן 8 שברח מהבית כי הוא צריך מענה תחושתי.

שרון מישקובסקי: הוא חיפש לעצמו גן שעשועים וזה הגיע לזה שהוא ברח מהבית.

שרון מישקובסקי: ילד שכל היום עסוק בלפרק שקעים חשמליים בבית שלו וההורים שלו בעצמם כבר לוקחים תרופות פסיכיאטריות.

שרון מישקובסקי: כמו הבן שלי שאחרי שלוש שנים של ניסיונות של איזון תרופתי שהצליחו לנו בחודשים האחרונים, מאבד את זה וחוזר אחורה אפילו אחרי התקופה שבה היה מאושפז.

שרון מישקובסקי: יש לי עוד עשרות מקרים של הורים שפונים אלי.

שרון מישקובסקי: הקמנו קבוצה של מאות הורים ולמעלה מ-1,000 הורים חתמנו על מכתב לראש הממשלה, לשר הפנים, לשר החינוך, לשר הבריאות, שאנחנו מבקשים לפתוח את מסגרות החינוך המיוחד.

שרון מישקובסקי: הילדים שלנו זה חרום, הילדים שלנו זה בריאות הגוף, בריאות הנפש.

שרון מישקובסקי: זה מצב חרום וצריך להגדיר את העובדים שעובדים עם הילדים שלנו כעובדים נחוצים לשעת חרום, כמו שמגדירים שעובדים היום בהוסטלים או עובדים עם קשישים, או כמו שמגדירים אנשים שנותנים שירות לילדים של רופאים.

שרון מישקובסקי: יש לנו בקבוצה אימא שהיא רופאה בעצמה שלא מקבלת שירותים עבור הבת שלה שהיא בתפקוד מאוד מאתגר.

שרון מישקובסקי: אני מאוד מתרגשת והקול שלי רועד כי אנחנו בסביבות חמישה ימים במקום הזה, בעצם בפעילות החברתית הזאת.

שרון מישקובסקי: הסיפורים האלה, למרות שאני חיה את זה, מדירים שינה מעיניי.

שרון מישקובסקי: אני חושבת שצריך לשים את הכול בצד, להגדיר את עובדי החינוך המיוחד כעובדים חיוניים ולתת לילדים שלנו את השירותים שמגיעים להם בזכות, כדי שלא יתפרקו ולא נגיע למצבים הרבה יותר מסכנים.

שרון מישקובסקי: אתמול פנתה אלי אימא ושאלה אותי לאיזה בית חולים פסיכיאטרי אני ממליצה לה להגיע עם הבן שלה.

שרון מישקובסקי: זה מה שהיא רוצה לדעת ממני.

ניצן הורוביץ: חברת הכנסת אורלי פרומן.

אורלי פרומן: שאלה למימי ממשרד החינוך.

אורלי פרומן: דיברת על הרחבת מוקדים ברשויות המקומיות.

אורלי פרומן: אנחנו בשעת חרום.

אורלי פרומן: כל הילדים נמצאים תחת חוק חינוך חובה.

אורלי פרומן: גם הקמת המוקדים, בעיניי, שווה ערך לאותו חוק שמחייב את כל הילדים לקבל אותו ומחייב את המשרד להעניק אותו.

אורלי פרומן: לכן 52 רשויות מתוך כ-260 רשויות, מה קורה עם ה-200 האחרות?

אורלי פרומן: זה צריך להתקיים במיידי.

אורלי פרומן: דבר נוסף.

אורלי פרומן: אנחנו שומעים ומקבלים הרבה מאוד פניות על נסיגה משמעותית בתפקוד הילדים, התמודדות עם התנהגויות מאתגרות, על ייאוש בתוך המשפחה, על קשיים נפשיים.

אורלי פרומן: האם באמת אי-אפשר להחזיר את מערכת החינוך המיוחד בפורמט מיוחד לפעילות?

אורלי פרומן: אני לא משוכנעת שהתשובה היא לא.

אורלי פרומן: אני קוראת פה למשרדי החינוך והבריאות למצוא את המנגנון שיחזיר במיידי את ילדי החינוך המיוחד והילדים עם הצרכים המיוחדים לפעילות שוטפת, מיוחדת, מותאמת, מוגנת כמתבקש בתקופה הזאת.

אורלי פרומן: אדוני היושב ראש, אני חושבת שזאת צריכה להיות הקריאה של הוועדה למשרדים הרלוונטיים.

ניצן הורוביץ: אני רק אוסיף, שבמחקר שעשה לנו מרכז המידע והמחקר של הכנסת, מצאנו שיותר מ-185 מדינות השביתו את מערכות החינוך שלהן.

ניצן הורוביץ: יש היום 1.5 מיליארד ילדים בעולם שלא לומדים.

ניצן הורוביץ: הרבה מדינות דווקא את מוסדות החינוך המיוחד השאירו פתוחים.

ניצן הורוביץ: חלק מהמדינות השאירו גם את הגנים אבל את זה נשים בצד כי מחר יש לנו דיון.

ניצן הורוביץ: אולי צריכה להיות כאן אמירה שהראשון שיחזור לפעילות זה החינוך המיוחד.

ניצן הורוביץ: אני פונה להדר ירדני, אולי תאמרי על העניין הזה.

ניצן הורוביץ: מכל מה שאני שומע בדיון הזה וגם בדיון הקודם, היכולת לתת את הטיפול כשהילדים של החינוך המיוחד נמצאים בבתים היא מוגבלת ביותר.

ניצן הורוביץ: כל עוד המוסדות לא ייפתחו, אז בעצם לא יהיה לנו מענה סביר לילדים ולמשפחות האלה.

הדר ירדני: אני יכולה לומר רק את דעתי.

הדר ירדני: אני רוצה להזכיר שאנחנו כפופים להנחיות של הממשלה, כך שמי שצריך לשנות את הנושא זה הממשלה.

אורלי פרומן: אתם הגורם המקצועי הממליץ.

הדר ירדני: אם ישאלו את דעתי אני כמובן אתמוך בחשיבה שצריך לתת עדיפות לילדי החינוך המיוחד.

הדר ירדני: צריך לזכור שיש גם ילדים שנמצאים בשילוב.

הדר ירדני: צריך לחשוב שאם באמת יימצא מענה ותהיה החרגה, צריך כמובן יהיה לתת גם להם מענה.

הדר ירדני: אני מאוד אשמח לשלב את כל ילדי מעונות היום השיקומיים בהחלטה הזאת, למרות שהם לא חינוך אבל הם עדיין ילדים עם מוגבלות ונמצאים במסגרות של הרווחה והבריאות.

הדר ירדני: זאת דעתי, כמו שאמרתי.

ניצן הורוביץ: זה לא עניין של דעתך.

ניצן הורוביץ: בתור מנהלת מחלקה במשרד הבריאות את חלק מהממשלה.

ניצן הורוביץ: צריך להגיד שהחינוך המיוחד צריך לקבל עדיפות, קדימות בחזרה לפעילות על פני כל מגזר אחר.

ניצן הורוביץ: אין דרך לתת לילדים האלה אפילו רבע ממה שהם צריכים במצב הנוכחי, אין דרך.

הדר ירדני: אין לנו ויכוח על הנושא הזה.

הדר ירדני: כמו שאמרתי, דעתי האישית היא בהחלט בעד.

הדר ירדני: אני מדברת במגבלות המשרד שבו אני עובדת והחלטות הממשלה.

ניצן הורוביץ: מימי פלאטשי.

ניצן הורוביץ: מה ההיתכנות פה?

ניצן הורוביץ: אל תגידי לי הנחיות משרד הבריאות, כולנו בהנחיות משרד הבריאות.

ניצן הורוביץ: לבוא למשרד החינוך ולהבהיר את הצורך בלהחזיר לפעילות חלק מהמוסדות.

ניצן הורוביץ: אולי בהדרגה, קודם היותר קשים או יותר דחופים, אבל לפחות לתת לילדים האלה איזה מענה מינימאלי.

מימי פלאטשי: כנראה שלא הייתי ברורה ואני אחזור ואומר.

מימי פלאטשי: אנחנו בגיבושה של תכנית שזה בדיוק העיקרון שלה.

מימי פלאטשי: ברגע שיוחלט שמתאפשר, אנחנו יותר ממעוניינים - - -

קריאה: סליחה, זה לא מספיק, זה ממש לא מספיק.

ניצן הורוביץ: לא להתפרץ.

מימי פלאטשי: מתגבשת תכנית בהחלט להפעלה כפי שיתאפשר באופן מבוקר, באופן מדורג, עם מיגון, עם צוותי חינוך הוראה וטיפול.

מימי פלאטשי: אנחנו מעוניינים בקיום של התכנית שתאפשר את חזרתם של התלמידים לשגרה אחרת, אבל לשגרה יותר אינטנסיבית, יותר משמעותית, בהיקפים גדולים יותר של התלמידים.

מימי פלאטשי: אין חילוקי דעות עם מה שנאמר פה.

ניצן הורוביץ: באיזה תאריך מדובר פחות או יותר?

מימי פלאטשי: אנחנו מגבשים את התכנית ברגע שיאושר לנו להפעיל.

קארין אלהרר: אדוני, זה לא אצלם, זה במשרד הבריאות.

קארין אלהרר: יש פה אמירה לא מובנת - - -

ניצן הורוביץ: אי אפשר להתפרץ כי אי-אפשר להבין.

ניצן הורוביץ: שמעתם מה שהיא אמרה.

ניצן הורוביץ: אם יש משהו חדש לומר, אז בבקשה.

עומר ינקלביץ': צריך תכנית סדורה מכיוון שמבחינתנו מדובר פה בהצלת חיים.

עומר ינקלביץ': כשם שהרופאים יש להם את האישור לצאת לבתי החולים, מבחינתנו הצוות הרפואי הזה זה הצלת חיים.

עומר ינקלביץ': צריך למצוא את דרכי המיגון ולהוציא אותם החוצה.

עומר ינקלביץ': גברתי, תודה רבה על המאמץ וההשתדלות, אבל יש תחושה, במחילה מכבודך, שהתשובות הן טיוח.

עומר ינקלביץ': אנחנו צריכים מענה.

ניצן הורוביץ: אנחנו דיברנו על החזרת פעילות של המוסדות של החינוך המיוחד.

עומר ינקלביץ': הוצאת צוותי הוראה, מבחינתנו זה פתיחת בתי חולים.

ניצן הורוביץ: חבר הכנסת עידן רול.

ניצן הורוביץ: רק אם זה משהו חדש.

עידן רול: אני עדיין לא הבנתי איפה עומד מה שמסתמן כרגע הפתרון הכי ישים לטווח המיידי, המרכזים הקהילתיים, עוד לפני החזרה לשגרה.

ניצן הורוביץ: זה כבר נשאל.

ניצן הורוביץ: חברת הכנסת קארין אלהרר.

קארין אלהרר: אדוני היושב ראש, אני מבינה את הדברים.

קארין אלהרר: משרד החינוך אומר שהוא מגבש את התכנית וכשיאשרו לו הוא יפעיל אותה.

קארין אלהרר: אני חושבת שהכתובת הראשונה צריכה להיות משרד הבריאות ולא הדר ירדני, כי לא היא קובעת מתי יוצאים ומתי לא.

קארין אלהרר: אני מבינה שבחול המועד אין דיונים של הוועדה.

קארין אלהרר: אני מבקשת שבדיון הראשון אחרי חול המועד, שיגיע מנכ"ל משרד הבריאות ושייתן לנו את התשובה מתי לדעתו לאפשר לילדי החינוך המיוחד להגיע למסגרות.

קארין אלהרר: משרד החינוך יידע להתמודד עם האתגרים כאשר משרד הבריאות יסמן לו את קווי הגבול.

קארין אלהרר: כרגע אין אפילו קווי גבול לעניין.

קארין אלהרר: זה הדבר החשוב.

קארין אלהרר: לדעתי, אחרת לא נצא מזה.

ניצן הורוביץ: יוסף ג'אברין.

יוסף ג'בארין: לא היתה התייחסות למכשירים טכנולוגיים שאפשר לחלק אותם לילדים.

יוסף ג'בארין: דיברת על חינוך משווה בעולם.

יוסף ג'בארין: קראתי שבמרבית המדינות המפותחות כן סיפקו מכשירי קצה טכנולוגיים שמותאמים לחינוך המיוחד.

יוסף ג'בארין: לא שמעתי התייחסות לזה כאן.

ניצן הורוביץ: עכשיו מילות סיכום, מימי פלאטשי על כל מה שנשאל.

מימי פלאטשי: בהתייחס למה שחברת הכנסת קארין אלהרר ציינה, זה בהחלט מה שקורה וזה מתרחש כבר עכשיו.

מימי פלאטשי: אנחנו מקיימים שיח עם משרד הבריאות בהחלט לבניית קווי המתאר, ככל שהמידע עומד היום בפניהם ובפנינו להיערכות למענים באופן נרחב יותר לאחר חופשת הפסח.

מימי פלאטשי: שוב, היה וזה לא יינתן, אנחנו נרחיב בשיתוף פעולה עם השלטון המקומי ועם אגפי החינוך את הפעלת המוקדים הרשותיים והמענים בבתי התלמידים.

מימי פלאטשי: לגבי חלוקת משאבים.

מימי פלאטשי: ככל שידוע לי, קיים קשר אינטנסיבי להרחבת מתן התמיכות הטכנולוגיות ככל שניתן, גם לתלמידים שאין באפשרותם מכשירים זמינים.

מימי פלאטשי: זה כמובן לא נותן כיסוי מלא אבל גם בנושא הזה ניתן מענה מסוים.

מימי פלאטשי: לגבי התאמות לתלמידים בשילוב אישי, אני אומרת שזה בהחלט אתגר שהשקענו בו גם קודם לכן ואנחנו משקיעים בו גם כיום.

מימי פלאטשי: מתקיים שיח עם מורות השילוב ועם מחנכים בחינוך הרגיל על-מנת להיערך להתאמות אוניברסליות, להיערך להתאמות בהתייחס לתלמידים שלומדים בכיתתם.

מימי פלאטשי: העמדנו לרשות העניין את צוותי החינוך המיוחד, הן בהתרמה והן בעשייה ובשיח עם התלמידים.

ניצן הורוביץ: מה לגבי הילדים המשולבים?

ניצן הורוביץ: אני מבקש התייחסות לכל ה-250,000.

מימי פלאטשי: התלמידים בשילוב אישי בשגרת הלימודים והן עכשיו, צוותי החינוך של החינוך הרגיל עם צוותי החינוך המיוחד עובדים בשיתוף פעולה.

מימי פלאטשי: גם עכשיו בימים האלה נעשה חיבור באמצעות מומחי התחום, על-מנת ככל שניתן להיערך להתאמות כדי שהם יוכלו להשתתף בלמידה שמתקיימת במרחבים השונים בתקופה הזאת.

אורלי פרומן: מה עם אלה שצריכים לגשת לבגרויות?

אורלי פרומן: אלו הכי דחופים?

אורלי פרומן: איך מכינים את הילדים המשולבים לבחינות הבגרות?

אורלי פרומן: הם צריכים את התיווך של הלמידה.

אורלי פרומן: זה לא ייעשה בהוראה מקוונת.

מימי פלאטשי: גם בנושא הזה, ככל שניתן, הן מורות השילוב והן מחנכות החינוך הרגיל נדרשות למשימה בלמידה מרחוק.

מימי פלאטשי: זה לא משהו שמתקיים במוקדים הרשותיים למיטב ידיעתי.

מימי פלאטשי: המוקדים הרשותיים והמפגשים בבית התלמיד הם יותר מפגשים בעלי אופי טיפולי, גם אם הם נעשים בקשר עם מחנכת הכיתה.

קריאה: הנהגת ההורים הארצית לא קיבלה את רשות הדיבור.

ניצן הורוביץ: אני מתנצל, אנחנו צריכים רגע לסכם את העניין הזה.

ניצן הורוביץ: יש לנו עוד שני נושאים.

ניצן הורוביץ: הרבה אנשים מחכים, הרבה רוצים לדבר.

ניצן הורוביץ: אני מנסה להגיע גם לתשובות.

ניצן הורוביץ: הנושא הוא קשה כי ברוב הדברים אין תשובות.

ניצן הורוביץ: גם הפעם לא קיבלנו תשובות, או קיבלנו מאוד חלקיות.

קארין אלהרר: לא היתה שום תשובה על המשולבים.

קארין אלהרר: לנסות זה יופי.

קארין אלהרר: מה הלאה?

ניצן הורוביץ: נכון.

ניצן הורוביץ: לכן אני אומר כשנחזור אחרי חול המועד נעשה שוב פעם דיון מעקב בנושא הזה שהוא הכי קשה מכל הנושאים.

ניצן הורוביץ: רשמנו לפנינו שהמוקדים עובדים רק ב-52 רשויות.

ניצן הורוביץ: אני רוצה לשמוע אחרי פסח שזה הורחב לעוד רשויות.

ניצן הורוביץ: דבר שני, שזה העניין היסודי שעולה, כי רק זה בעצם יהיה הפתרון.

ניצן הורוביץ: אתם, מימי, לא תגידו דעה אישית.

ניצן הורוביץ: תבואו אותם בתוקף הגורם המקצועי להנהלת משרד החינוך והנהלת משרד הבריאות ותגידו שמוסדות החינוך המיוחד צריכים בהדרגה לחזור לפעילות.

ניצן הורוביץ: כך עושים גם במדינות אחרות, אגב.

ניצן הורוביץ: אנחנו לא מבקשים פה לעשות משהו שלא קיים.

ניצן הורוביץ: זה קורה במדינות אחרות.

מימי פלאטשי: סליחה, זאת לא דעתי האישית.

מימי פלאטשי: זה בהחלט מה שקורה עכשיו.

ניצן הורוביץ: יפה, אז צריך לחץ.

מימי פלאטשי: מגובשת תכנית ליישום.

ניצן הורוביץ: אני מבין.

ניצן הורוביץ: הכוונות של כולם טובות.

ניצן הורוביץ: אני לא יודע מי הגורם המחליט.

ניצן הורוביץ: אנחנו נפנה למנכ"ל משרד הבריאות ספציפית בנושא הזה ואם יהיה צורך, נפנה לראש הממשלה.

קארין אלהרר: אני מבקשת שהמנכ"ל יגיע לדיון הבא.

ניצן הורוביץ: מי שמקבל החלטה, יקבל את החלטה על החזרה הדרגתית של מוסדות החינוך המיוחד לפי קריטריונים מסוימים שאתם תקבעו, אבל רק החלטה כזאת בפועל תיתן את הפתרון.

ניצן הורוביץ: כל עוד הם בבתים, גם טכנולוגיה, גם הגעה הביתה או מוקדים ברשויות, זה לא נותן את המענה שצריך במקרים האלה.

ניצן הורוביץ: אנחנו כעת בדיון נוסף.

ניצן הורוביץ: אנחנו נסכם את זה ונשלח לכולם.

ניצן הורוביץ: בינתיים אני רוצה להגיד תודה.

ניצן הורוביץ: אני יודע שקשה, אני יודע שאתם עובדים קשה.

ניצן הורוביץ: אנחנו מתוסכלים וההורים במיוחד.

ניצן הורוביץ: אין כאן האשמה אישית.

ניצן הורוביץ: אנחנו מודעים למה שאתם משקיעים ומאוד מעריכים את זה.

ניצן הורוביץ: פשוט יש מצוקה מאוד גדולה ואנחנו מנסים לבטא מאות פניות מהורים, כולל סיפורים קורעי לב.

ניצן הורוביץ: מכאן נובעת עוצמת חריפות הדיון.

ניצן הורוביץ: מימי תודה, הדר תודה.

ניצן הורוביץ: נחזור אליכם אחרי החג ושיהיה חג שמח.

עידן רול: במסגרת המעקב שאנחנו עכשיו אין שום התייחסות לנושא הבגרויות.

עידן רול: אני עוקב אחרי זה ומדבר עם מועצת התלמידים ואין התקדמות ממשית.

עידן רול: בגרויות בכלל הארץ.

ניצן הורוביץ: לא היום.

ניצן הורוביץ: יש לנו מעקב על דברים אחרים.

עידן רול: אפשר להקדיש לזה עשר דקות?

ניצן הורוביץ: לא פנינו, לא.

ניצן הורוביץ: מימי תודה, אנחנו משחררים אותך ונהיה בקשר.

ניצן הורוביץ: בנושא החינוך במגזר הערבי.

ניצן הורוביץ: ישנו דוקטור חוסאם דיאב, ממונה קידום הישגים לימודיים במגזר הערבי.

ניצן הורוביץ: האם הוא נמצא איתנו?

ניצן הורוביץ: לא.

ניצן הורוביץ: עופר רימון, סמנכ"ל תקשוב במשרד החינוך.

ניצן הורוביץ: ננסה להעלות אותו.

ניצן הורוביץ: ישנם שני נושאים ספציפיים: אחד, הנגשה של הלימוד המקוון למגזר ושיפור התשתיות, מציאת פתרונות חינוך.

ניצן הורוביץ: בואו נתחיל בעניין הזה.

סעיד אלחרומי: ניצן, אפשר לדבר בנושא הזה?

ניצן הורוביץ: רצינו את הנציגים שמשתתפים אבל בבקשה.

סעיד אלחרומי: אני רוצה לחדד סוגיה מאוד חשובה בנושא של הלימוד מרחוק והמחסור העצום בתשתיות, במיוחד בכפרים הלא מוכרים בנגב.

סעיד אלחרומי: בשבועות האחרונים המדינה מדברת על זה וגם מנהלי בתי הספר.

סעיד אלחרומי: מנסים לעשות משהו עם זה אבל דומני שהסיפור ממש עגום ואין מה לעשות עם זה.

סעיד אלחרומי: זה גם מחסור בתשתיות, בעיקר חשמל וגם תשתיות אינטרנט.

ניצן הורוביץ: בגלל זה אנחנו עושים מעקב.

ניצן הורוביץ: זה הנושא שאנחנו מנסים לקדם.

ניצן הורוביץ: זאת הבעיה שעליה דיברנו בדיון הקודם.

סעיד אלחרומי: צריך לחשוב על משהו יצירתי בתחום הזה.

סעיד אלחרומי: עכשיו אנחנו כאילו בחופשה אבל כשחוזרים אחרי פסח גם החופשה במגזר הערבי מסתיימת.

סעיד אלחרומי: בתקופה הזאת צריך לחשוב על משהו יצירתי אחר כדי לתקשר עם התלמידים ושהצוותים הלימודיים יוכלו לעבוד.

ניצן הורוביץ: נעבור לנושא הבא ונחזור אח"כ לנושא.

ע'דיר כמאל מריח: ניצן, אני לא מצליחה להבין.

ע'דיר כמאל מריח: באתי בשביל הנושא הזה.

ע'דיר כמאל מריח: מה זאת אומרת שנעבור לנושא הבא?

ע'דיר כמאל מריח: איפה המומחים שהוזמנו?

ניצן הורוביץ: הם לא על הקו.

ע'דיר כמאל מריח: יש כל-כך הרבה שאלות.

ע'דיר כמאל מריח: עושה רושם שבמגזר הערבי - - -

ניצן הורוביץ: גברתי, אני יודע.

ניצן הורוביץ: זה מה שאנחנו מנסים.

ניצן הורוביץ: אני מתוסכל כמוך.

ניצן הורוביץ: אנחנו מנסים להעלות אותם על הקו.

ניצן הורוביץ: יש 70 אנשים בזום וברגע שהם יהיו אנחנו נחזור אליהם.

סעיד אלחרומי: יש גם את נושא הסטודנטים, מגורי הסטודנטים והתשלומים באוניברסיטאות.

סעיד אלחרומי: בספיר, לפחות, שמעתי שהם מתעקשים שישלמו שכר דירה על המעונות.

ניצן הורוביץ: נעבור להשכלה הגבוהה וברגע שיהיה מישהו מהחינוך הערבי נחזור.

ניצן הורוביץ: מי נמצא איתנו?

עידן רול: אמרו לנו שנשיאת האוניברסיטה הפתוחה תהיה.

ניצן הורוביץ: פרופסור יפה זילברשץ נמצאת?

ניצן הורוביץ: אנחנו עושים הפסקה לחמש דקות.

ניצן הורוביץ: אני מחדש את הישיבה.

ניצן הורוביץ: מיכל נוימן, אנחנו בדיון מעקב.

ניצן הורוביץ: העברנו לך את הנקודות.

מיכל נוימן: חלק מהדברים הם דברים שיהיה נכון לשמוע את המוסדות.

מיכל נוימן: היתה בעיה נקודתית לגבי האוניברסיטה הפתוחה.

מיכל נוימן: בימים האחרונים יו"ר התאחדות הסטודנטים יחד עם הנהלת האוניברסיטה הפתוחה מקיימים ביניהם שיח.

מיכל נוימן: אני חושבת שנכון לשמוע אותם כי באמת מדובר בבעיות שנוגעות פרטנית לבחינות של סטודנטים.

מיכל נוימן: אני חושבת שיינתן מענה.

ניצן הורוביץ: זאת היתה הנקודה האחרונה.

ניצן הורוביץ: יש לך מה לומר על זה ספציפית?

מיכל נוימן: לא.

מיכל נוימן: אני חושבת שהמורכבות של הנושא מובנת גם להתאחדות הסטודנטים וגם בתוך האוניברסיטה הפתוחה.

מיכל נוימן: הדבר הוא חשוב.

מיכל נוימן: יש ביניהם שיח.

מיכל נוימן: אני מניחה שיו"ר הסטודנטים ואנשי האוניברסיטה הפתוחה יתנו תשובות הרבה יותר טובות.

מיכל נוימן: התקיים שיח, עזרנו לחבר בין הצדדים.

מיכל נוימן: אני מאמינה שיימצא פתרון מטבי לסטודנטים.

ניצן הורוביץ: מה לגבי סטודנטים שאין להם אמצעי תקשוב והם יקבלו מענה במקום לימודיהם.

ניצן הורוביץ: זה נעשה?

ניצן הורוביץ: זה קורה?

ניצן הורוביץ: זה מקודם?

מיכל נוימן: למיטב ידיעתנו ומהבירורים שערכנו עם המוסדות, הדברים מטופלים.

מיכל נוימן: סטודנטים מקבלים מענה.

מיכל נוימן: אני יכולה לתת דוגמה של תכנית אחת שנקראת "שער לאקדמיה" עם סטודנטים בדואים שלומדים בתכנית הזאת.

מיכל נוימן: הם קיבלו מענה עם המחשבים הניידים שלא היו להם.

מיכל נוימן: צריך להבין שזה לא הסטודנטים שנכנסו לשנה א' אלא טרום שנה א'.

מיכל נוימן: זאת שנה שיש בה נשירה יחסית גדולה וצריך לקחת את הדברים האלה בחשבון.

מיכל נוימן: למיטב הבנתי, אושרה רכישה או שכירה של מחשבים ניידים וניתנו פתרונות.

מיכל נוימן: אני יודעת שניתנו פתרונות גם במקומות אחרים.

קריאה: על כמה סטודנטים מדובר?

מיכל נוימן: יניב, ראש אגף תקציבים שלנו נמצא על הקו.

יניב כהן שבתאי: 200 מחשבים, אבל הפתרון הזה לצערנו לא יכול להיות פתרון כולל לכל יתר הסטודנטים שחסר להם ציוד קצה מטבע הדברים.

יניב כהן שבתאי: אנחנו ממצים את השיח מול המוסדות למציאת פתרונות אחרים.

ניצן הורוביץ: נקודה נוספת, חלופות לבחינות.

ניצן הורוביץ: יש החלטה בעניין הזה?

מיכל נוימן: הסיפור של בחינות, גם הסברתי בישיבה הקודמת, זה לא משהו שהמועצה להשכלה גבוהה אומרת למוסדות איך לעשות את הבחינות.

מיכל נוימן: יש הבדלים בין המוסדות.

מיכל נוימן: יש הבדלים בין תחומי לימוד, יש הבדלים בין קורסים.

מיכל נוימן: יש קורס שנקרא חדווה יסודות במתמטיקה - - -

ניצן הורוביץ: תראי מיכל, אנחנו לא יכולים לפנות לכל מוסד ומוסד.

ניצן הורוביץ: אנחנו רואים בכם נציג.

ניצן הורוביץ: אפשר לרכז את זה ולתת תשובה כוללת, זה יעזור לנו.

מיכל נוימן: הפנייה שלנו נעשתה למוסדות והם נותנים פתרונות לסטודנטים.

מיכל נוימן: כל מוסד פר הסטודנטים שלו, מול האגודות, מול הסטודנטים עצמם.

מיכל נוימן: הדברים, למיטב ידיעתנו, מקבלים מענה.

מיכל נוימן: אנחנו מבינים שהבעיה היותר קשה היא באוניברסיטה הפתוחה, אבל זה נושא אחר.

ניצן הורוביץ: תכף נגיע לאוניברסיטה הפתוחה.

מיכל נוימן: אנחנו כן יודעים על פתרונות שניתנו לסטודנטים במוסדות השונים.

ניצן הורוביץ: אני עובר לנקודה שלישית ונדבר עם נועה שוקרון מהאוצר לגבי דרכים לסיוע לסטודנטים באופן כלכלי.

ניצן הורוביץ: דיברנו על אפשרות להכליל את הסטודנטים בחבילות הסיוע, אולי קרן מענקים, הקלות לסטודנטים, הפחתה בשכר לימוד, בשכר דירה, ארנונה, דמי אבטלה לסטודנטים.

ניצן הורוביץ: כל מיני דברים שיכולים לתת מענה לציבור הזה שלגמרי נפל בין הכיסאות.

נועה שוקרון: אני רפרנטית להשכלה גבוהה באגף התקציבים, משרד האוצר.

נועה שוקרון: בימים האחרונים ואנחנו מתכוונים להמשיך לעשות את זה לאורך חול המועד, נמצאים בתקשורת גם עם התאחדות הסטודנטים גם עם ות"ת בניסיון לרתום את המוסדות לדבר.

נועה שוקרון: חשוב לנו מאוד להבין לעומק את הבעיות כדי שנוכל לייצר פתרונות שהם נכונים וטובים וגם באמת יהיו רלוונטיים ויגיעו למי שצריך אותם.

נועה שוקרון: העבודה הזאת לוקחת זמן.

נועה שוקרון: אנחנו נמצאים כרגע במהלכה.

נועה שוקרון: ברגע שנסיים אותה אנחנו נוכל לייצר פתרונות, אבל כרגע אנחנו בשלב הבחינה של הדברים שנעשה כמובן בשיתוף פעולה עם כולם.

ניצן הורוביץ: את יודעת שהמשבר נמשך כבר כמה שבועות וזה לא מאתמול.

ניצן הורוביץ: אנחנו כבר באפריל.

ניצן הורוביץ: אין כסף.

ניצן הורוביץ: תחשבי על כל הסטודנטים בעבודות מזדמנות וחלקיות.

ניצן הורוביץ: הם צריכים לשלם שכר דירה, הם צריכים לשלם תשלומים אחרים, הם צריכים לקנות אוכל.

ניצן הורוביץ: זה אנשים שגם ככה לא הרוויחו הרבה.

ניצן הורוביץ: עכשיו הם נזרקו לגמרי.

ניצן הורוביץ: הם לא מקבלים חל"ת, דמי אבטלה, לא מענק לעצמאים, הם לא מקבלים כלום.

נועה שוקרון: אני חושבת שאת הסיוע הראשוני שהוא בשורה באמת חשובה הצלחנו לייצר והוא הפריסה של תשלומי שכר לימוד כאיזה סיוע ראשוני.

נועה שוקרון: הוא באמת ניתן באופן מאוד מהיר ויעיל.

נועה שוקרון: לגבי אוכלוסיות אחרות שציינת, חשוב להבין שזה אוכלוסיות בחתכים מאוד מסוימים.

נועה שוקרון: מדובר על סטודנטים מתחת לגיל 20, לדוגמה, שלא זכאים לביטוח לאומי בשל דמי אבטלה, אחרת הם כן זכאים אבל בשיעור נמוך יותר.

נועה שוקרון: לכן אנחנו צריכים באמת ללמוד ולסווג את האוכלוסיות האלה על-מנת שנוכל לייצר להם מענה נכון.

נועה שוקרון: העבודה הזאת אורכת זמן.

נועה שוקרון: כפי שכבר אמרתי, הטמענו אותה והיא נעשית בשיתוף פעולה גם עם הסטודנטים וגם עם ות"ת.

נועה שוקרון: אנחנו כן מאמינים שנוכל למצוא את הפתרונות המתאימים.

ניצן הורוביץ: חבר הכנסת ג'אברין.

יוסף ג'בארין: אנחנו שומעים שלגבי הסוגיות שהעלינו עדיין אין תשובות והדברים עדיין נשקלים.

יוסף ג'בארין: הדוגמה האחרונה שהזכרת, סטודנטים בגילאי 18 עד 20 שלא זכאים לדמי אבטלה ובינתיים גם לא זכאים לשום מענק, להבדיל לגבי החלטה שהיתה לגבי אזרחים עובדים מעל 65.

יוסף ג'בארין: התמיכה כאן מתבקשת ולכן לאוצר תפקיד מאוד חשוב בעניין הזה.

יוסף ג'בארין: זה גם משתלב עם המצב הסוציו אקונומי הקשה שהסטודנטים נקלעו אליו והתמיכה שנדרשת גם לגבי שכר לימוד, גם לגבי סיוע בשכר דירה.

יוסף ג'בארין: הרבה מהם בכלל לא משתמשים בשירותים שניתנים בתוך המוסדות להשכלה גבוהה.

יוסף ג'בארין: לכן אני מקווה שיהיו לך תשובות יותר ברורות מבחינת כמה באמת אתם באים לקראתם של הסטודנטים.

יוסף ג'בארין: קיבלתי פניה לאחרונה בעניין מלגות פר"ח.

יוסף ג'בארין: הדרישה שלנו היא לא לפגוע גם אם יש בעיות בשעות הפרקטיקה והחונכות שהם צריכים לעשות, מתוך תקווה שאפשר גם אחר-כך לעשות את זה אחרי המשבר.

ניצן הורוביץ: נועה, את רוצה להתייחס?

נועה שוקרון: לגבי מלגות פר"ח, אם למיכל יש התייחסות, אני אשמח.

נועה שוקרון: אני לא מכירה את הנושא, אבל ככל שיש בעיות נשמח שהן יעלו לתשומת לבנו.

נועה שוקרון: נלמד אותן ונבין איך אפשר לסייע.

נועה שוקרון: לגבי הנושא של האוכלוסייה הערבית, אין ספק וזה ברור שמרבית הסטודנטים מתחת לגיל 20 הם מהאוכלוסייה הערבית.

נועה שוקרון: אנחנו מבינים את זה.

נועה שוקרון: כמו שאמרתי, זאת אוכלוסייה אנחנו כרגע לומדים את הצרכים שלה ואנחנו נוכל לתת מענה באופן יותר ברור בהמשך.

עידן רול: גברתי, פניתי בשבוע שעבר למשרד האוצר ולביטוח הלאומי בסוגיה של צעירים ודמי האבטלה.

עידן רול: אלה שזכאים מתחת לגיל 28 זכאים בערך 20%-30% פחות ממי שעבר את גיל 28.

עידן רול: האם יש אפשרות לנסות ולקדם מתווה לדבר הזה לפחות לתקופת המשבר, של השוואת אחוז הזכאות לדמי אבטלה בין צעירים עד גיל 28 וצעירים מעל גיל 28?

נועה שוקרון: יש פה שאלה רוחבית הרבה יותר מאוכלוסיית הסטודנטים וחשוב לציין את זה.

נועה שוקרון: הרציונל בתקופות שגרה הוא ברור.

נועה שוקרון: יש אוכלוסייה שיותר קל לחזור לשוק העבודה, שאנחנו יותר רוצים לדחוף אותה לשוק העבודה.

נועה שוקרון: כעת אנחנו נמצאים במצב שהוא באמת קצת חריג.

נועה שוקרון: אני לא אחראית על ביטוח לאומי באגף.

נועה שוקרון: אני גן יכולה להעביר את המסר וכמובן שאנחנו ננסה לייצר מענה לכל.

נועה שוקרון: חשוב לומר שיש פה סוגיה שהיא רוחבית גם מעבר לסטודנטים.

עידן רול: אני מאוד אודה לך אם תוכלי להעביר את זה לגורם הרלוונטי.

ניצן הורוביץ: נועה, אני חייב להגיד לך.

ניצן הורוביץ: לא קיבלנו שום תשובה בנושא של סיוע או הקלות לסטודנטים מבחינה כלכלית.

ניצן הורוביץ: הסטודנטים לא נמצאים בקבוצות שתכנית הסיוע הממשלתית מתייחסת אליהם.

ניצן הורוביץ: הם מצאו את עצמם בלי כלום, פשוט בלי כלום.

ניצן הורוביץ: אמנם חבר'ה צעירים אבל עדיין יש להם הוצאות והם צריכים לחיות.

ניצן הורוביץ: הבנתי את התשובה.

קריאה: אני רוצה להגיב בנושא פר"ח.

קריאה: פר"ח ממשיכים.

קריאה: המלגות ממשיכות להיות מחולקות.

קריאה: אין שום עיכוב, אין שום הערמת קשיים בגלל שלא מספיקים או לא מצליחים להגיע למחויבות.

קריאה: אנחנו לא מכירים בעיה, המלגות משולמות במלואן.

ניצן הורוביץ: אנחנו עוברים לנושא של הבחינות הפסיכומטריות.

ניצן הורוביץ: פה דווקא יש חידוש בכוח המלצת הוועדה מהדיון הקודם.

ניצן הורוביץ: ענת בן סימון ממרכז בחינות והערכה.

ניצן הורוביץ: היא לא נמצאת.

ניצן הורוביץ: הם מסרו שהם יתנו לפחות שלושה שבועות התראה לפני בחינה.

ניצן הורוביץ: מי שרוצה להיבחן לא יהיה לו לחץ.

ניצן הורוביץ: הם קיבלו את המלצת הוועדה, תודה רבה.

ניצן הורוביץ: ענת, הבנו שקיבלנו את ההמלצה לגבי התראה של שלושה שבועות.

ניצן הורוביץ: יש עוד משהו לחדש?

ענת בן-סימון: לא.

יוסף ג'בארין: דיברנו על תיאום עם המוסדות להשכלה גבוהה לגבי קבלה.

יוסף ג'בארין: אם הבחינה הפסיכומטרית תהיה רק ביולי, שלא יהיה מצב שיהיה מאוחר להיכנס לשנת הלימודים.

ניצן הורוביץ: זה לא איתה.

ניצן הורוביץ: ענת, תודה.

ניצן הורוביץ: נקווה שעם כולם זה יעבוד בצורה הזאת והדברים יזוזו.

ניצן הורוביץ: כל הכבוד.

ניצן הורוביץ: דבורה מרגוליס, ראש מנהל ועד ראשי האוניברסיטאות.

ניצן הורוביץ: יוסף הזכיר את הנושא שאם הבחינה הפסיכומטרית תהיה ביולי, שלא תהיה פגיעה בקבלה של הסטודנטים.

ניצן הורוביץ: נקודה שנייה, דחיית לוז ההרשמה לשנה הבאה, בגלל דחיית הפסיכומטרי ואפשרויות קבלה חליפיות בגלל ביטול בחינות בגרות או ביטול חלקי.

דבורה מרגוליס: התשובה לשלושת הנושאים היא די דומה.

דבורה מרגוליס: הכול נמצא על השולחן.

דבורה מרגוליס: אנחנו בוחנים את כל החלופות.

דבורה מרגוליס: כל הגורמים מסונכרנים ומתואמים.

דבורה מרגוליס: אנחנו בקשר עם משרד החינוך, אנחנו בקשר הדוק עם הצבא בנושא של העתודאים.

דבורה מרגוליס: אנחנו בקשר עם כל יחידות הקבלה.

דבורה מרגוליס: כולנו מחכים לראות התבהרות של התמונה.

דבורה מרגוליס: נוציא הודעות מסודרות, כפי שנעשה עם הבחינות הפסיכומטריות.

דבורה מרגוליס: בכל מקום שבו ניתן יהיה להגיד משהו ודאי ולייצר ודאות לנרשמים לאוניברסיטאות, אנחנו נעשה את זה בשמחה גדולה.

ניצן הורוביץ: נשמע את שלומי יחיאב, יו"ר התאחדות הסטודנטים.

שלומי יחיאב: אני רוצה להרחיב מהוועדה הקודמת.

שלומי יחיאב: הפצנו סקר על מנת לדייק את האוכלוסיות שנפגעו.

שלומי יחיאב: חלק מהן לא עלו כאן בשיח וחשוב לי לשים אותם על השולחן.

שלומי יחיאב: אוכלוסייה שלא מקבלת דמי אבטלה הם סטודנטים מתחת לגיל 20 שלא מקבלים דמי אבטלה וסטודנטים מתחת לגיל 28 שמקבלים מענק מופחת.

שלומי יחיאב: יש סטודנטים שלא צברו 6 חודשים וגם הם לא מקבלים דמי אבטלה.

שלומי יחיאב: האופי המיוחד של הסטודנטים הוא שהם לא יצליחו לצבור את זה אם הם בשנה א' או אם הם לומדים.

שלומי יחיאב: זאת קבוצה גדולה שלא מקבלת היום דמי אבטלה והיא חייבת לקבל התייחסות.

שלומי יחיאב: קבוצה נוספת אלה הסטודנטים שהם הורים.

שלומי יחיאב: בתקופה הזאת, מעבר לעומס האקדמי יש גם עומס כלכלי כי בסוף, אם הבעל או האישה נפגעים כלכלית, זה משפיע על כל הפן המשפחתי.

שלומי יחיאב: זאת אוכלוסייה שחייבת לקבל התייחסות.

שלומי יחיאב: לגבי סטודנטים במעונות.

שלומי יחיאב: תנאי הבידוד במעונות הם לא תנאים שכולם יכולים להתמודד עם זה בצורה טובה.

שלומי יחיאב: חלק מהמעונות מבודדים וגם להם צריך לייצר פתרונות ולאפשר להשתחרר מהחוזה למעונות, לחזור לבתים ולקבל את הפיצוי.

שלומי יחיאב: כמו שנועה אמרה וגם מיכל, אנחנו בשיח עם הות"ת וגם עם האוצר.

שלומי יחיאב: אני מעריך את העבודה שהם עושים עכשיו.

שלומי יחיאב: קבענו גם להיפגש בחול המועד.

שלומי יחיאב: יש נכונות, רק הציפייה שלנו שהפתרונות יינתנו ישר לאחר פסח כי הסטודנטים עכשיו נמצאים במצב כלכלי לא פשוט.

שלומי יחיאב: מעבר לסוגיה של האוצר וות"ת, אנחנו זיהינו עוד אוכלוסייה שנמצאת באתגר סטודנטיאלי, אלה סטודנטים שהמעסיקים שלהם לא הוציאו אותם לחל"ת או פיטרו אותם.

שלומי יחיאב: אלה סטודנטים שנמצאים בכל מיני עבודות שעתיות.

שלומי יחיאב: המעסיקים פשוט ניתקו את הטלפון.

שלומי יחיאב: ברור לנו שיש פה שאלה מורכבת של רגולציה אבל גם פה אנחנו מבקשים את עזרת הוועדה איך אפשר לסטודנטים האלה.

שלומי יחיאב: האוכלוסייה האחרונה, שאני חושב שהפתרון עבורה הוא אפשרי מאוד, אלה ההנדסאים.

שלומי יחיאב: הם חיים גם על מלגות של קרן לסיוע.

שלומי יחיאב: הקרן לסיוע לסטודנטים במוסדות המתוקצבים קיבלו מענה.

שלומי יחיאב: זאת באמת עבודה טובה ואנחנו מעריכים את העבודה של משרד החינוך והות"ת בנושא, אבל כרגע להנדסאים לא נמצא פתרון וגם עבורם אנחנו מבקשים התייחסות.

ניצן הורוביץ: תודה שלומי.

ניצן הורוביץ: בכל הנקודות שאתה מזכיר, לא נותר לי אלא להסכים בכל לב.

ניצן הורוביץ: אולי תעבירו את זה לאוצר באופן מסודר לפי הקבוצות שתיארת.

ניצן הורוביץ: אני חושב שזה יעזור להתמודד עם הנושא.

ניצן הורוביץ: בעניין האוניברסיטה הפתוחה, אנחנו חייבים תשובה.

ניצן הורוביץ: יש הרבה פניות בעניין הבחינות באוניברסיטה הפתוחה.

ניצן הורוביץ: פרופסור אופיר מינץ מנור, שהוא דיקן לימודים אקדמיים באוניברסיטה הפתוחה.

אופיר מינץ מנור: שלום לכולם.

אופיר מינץ מנור: תודה רבה אדוני היושב ראש וחברי הוועדה.

אופיר מינץ מנור: ענינו גם במכתב ואני מודה על האפשרות גם להגיד את הדברים פה.

אופיר מינץ מנור: אני רוצה להדגיש מהתחלה שהמצב הוא מאוד קשה.

אופיר מינץ מנור: הזכירו קודם את האוכלוסייה של הסטודנטים.

אופיר מינץ מנור: הסטודנטים שלנו באוניברסיטה הפתוחה חלק גדול מהם עובד ויצא כרגע לחל"ת.

אופיר מינץ מנור: חלק גדול מהמורים, אנחנו מודעים לזה, עושים כל דבר כדי לסייע.

אופיר מינץ מנור: גם בעניין הזה אנחנו בקשר רציף גם עם אגודת הסטודנטים אצלנו וגם עם התאחדות הסטודנטים הארצית.

אופיר מינץ מנור: אני רק רוצה להסביר בכמה מילים - - -

ניצן הורוביץ: זמננו קצר וכבר דיברנו על זה בדיון הקודם.

ניצן הורוביץ: רק אם אתה יכול לתת את התשובה לשאלה שבאמת מטרידה את כל הסטודנטים שלכם ופונים אלינו אין סוף בעניין הזה.

אופיר מינץ מנור: התשובה היא שכבר לפני שבוע כל הסטודנטים קיבלו פתרון מוסדר לבעיה שלהם.

אופיר מינץ מנור: אלא מאי?

אופיר מינץ מנור: שהפתרון הזה לגבי חלק גדול מהם אומר דחייה של המבחנים ליוני ולכן יש פה קושי.

אופיר מינץ מנור: בכל מקום שהיינו יכולים להציע פתרונות חלופיים, הצענו.

אופיר מינץ מנור: העניין הוא כזה: בעוד שבשאר האוניברסיטאות מדובר במאות סטודנטים בודדים של מועדי ב', אצלנו מדובר ב-15,000 סטודנטים שהמועדים שלהם באפריל ובמאי נדחה.

אופיר מינץ מנור: בכל מקום שאפשר היה להציע פתרון אקדמי טוב חלופי הצענו אותו.

אופיר מינץ מנור: יש לנו קורסים עם מאות סטודנטים שבהם לא מצאנו שום פתרון נאות, לא אקדמי ולא לטוהר הבחינות ולכן הם נדחו ליוני עם חבילת הקלות והטבות מאוד משמעותית.

אופיר מינץ מנור: אנחנו ממשיכים לעבוד על זה עם נציגי האגודה ואני בטוח שנמצא פתרונות מקסימליים שיעזרו לצרכים של כולם.

ניצן הורוביץ: שלומי, אתה רוצה להתייחס?

שלומי יחיאב: כמו שמיכל ציינה קודם קיימנו לפני שעה שיחה משותפת עם נשיאת המוסד, עם מנכ"לית המל"ג, עם אופיר ועם היו"ר הסטודנטים של האוניברסיטה.

שלומי יחיאב: האתגר של האוניברסיטה הפתוחה הוא ברור אבל גם הצד השני בשיחה, האתגר של הסטודנטיות והסטודנטים באוניברסיטה הפתוחה הוא גם הולך לצד השני.

שלומי יחיאב: חלק גדול מהסטודנטים אלה סטודנטים הורים שבתקופה הזאת האתגר שלהם להתמודד עם המטלות האקדמיות הוא הכי גדול.

שלומי יחיאב: מבחינתנו אנחנו יודעים שהם יטפלו נקודתית בדברים אבל חשוב לייצר ודאות לסטודנטים.

שלומי יחיאב: דחייה של הכול ליוני, ייצר עומס על הסטודנטים.

שלומי יחיאב: אנחנו כן רוצים להגיע לפתרונות.

שלומי יחיאב: בשעות האחרונות כן הצלחנו לייצר איזה שיח ואנחנו נמשיך בשיח הזה.

שלומי יחיאב: אני מקווה שנוכל לתת בשורה לכל חברי הוועדה ולסטודנטים שהפתרונות יגיעו בקרוב.

ניצן הורוביץ: תודה שלומי.

ניצן הורוביץ: אני שמח על הרוח הזאת, על הקשב ועל ההקדמות.

ניצן הורוביץ: הנושא האחרון שלנו היום הוא החברה הערבית.

ניצן הורוביץ: אני מקווה שהחברים ממשרד החינוך התחברו.

ניצן הורוביץ: דוקטור חוסאם דיאב, הממונה על קידום הישגים לימודיים במגזר הערבי.

חוסאם דיאב: שלום אדוני.

ניצן הורוביץ: הנקודה הספציפית שעלתה היא של הנגשת הלימוד המקוון בחברה הערבית ושיפור תשתיות ומציאת פתרונות.

ניצן הורוביץ: שמענו שבחיבור לאינטרנט, במחשוב, יש פער דיגיטאלי.

ניצן הורוביץ: איך אנחנו מתגברים על זה, בהנחה שהלימודים לא חוזרים אחרי פסח.

ניצן הורוביץ: אנחנו בסיפור הזה לעוד זמן.

חוסאם דיאב: כן אדוני היושב ראש.

חוסאם דיאב: לאחרונה, בעקבות המגפה של הקורונה והמשבר בבתי הספר ערכנו סקר בקרב הרשויות המקומיות לגבי מחשבים או טבלטים בקרב התלמידים.

חוסאם דיאב: התברר לנו שכ-41,000 תלמידים הם חסרי מחשב.

חוסאם דיאב: הם מהווים כ-15% מכלל התלמידים.

חוסאם דיאב: לדוגמה, באום אל פחם, יש לנו 18,000 תלמידים בכל שכבות הגיל, מתוכם 4,900 תלמידים אין להם מחשב.

חוסאם דיאב: לעומת זאת, בטייבה ובסכנין יש לנו 10,000 תלמידים בכל שכבת הגיל ורק 350 אין להם מחשב בבית.

חוסאם דיאב: זאת אומרת, התמונה היא שיש דיפרנציאליות לגבי היכולת להחזיק משרד בבית.

חוסאם דיאב: האגף הערבי במשרד מנסה דרך הנהלת המשרד לגייס תקציבים כדי לרכוש טבלטים או מחשבים ניידים ל-41,000 תלמידים חסרי מחשב או טבלט בבית.

חוסאם דיאב: אנחנו מקווים שאנחנו נצליח כי חובתנו שכל תלמיד בתקופה הזאת כן יקבל את המענה החינוכי לו הוא זקוק.

חוסאם דיאב: לעומת זאת, אנחנו בכלל לא הזנחנו את הזירה.

חוסאם דיאב: אנחנו פועלים.

חוסאם דיאב: אני מקווה שהמנכ"ל הסביר בשבוע שעבר.

חוסאם דיאב: אנחנו עובדים בשלושה צירים.

חוסאם דיאב: יש לנו מערכת שידורים שבועית ויומית והחברה הערבית לא נופלת מבחינת איכות השיעורים המצולמים והמשודרים ממה שקורה בחברה היהודית.

חוסאם דיאב: אמנם, אני מודע לעובדה ש-15% מהתלמידים אין להם ואנחנו מטפלים ומקווים שכן נגיע לפתרון עבור האוכלוסייה הזאת של התלמידים.

יוסף ג'בארין: האמת היא שהנתונים שיש לנו הם קצת קשים יותר.

יוסף ג'בארין: אתה דיברת על 15%.

יוסף ג'בארין: הנתונים שבידינו ושגם הוצגו בדיון הקודם, הגענו ל-40% ו-50%, אם נשלב גם היעדר תשתיות אינטרנט וגם מכשירי קצה.

יוסף ג'בארין: כפי שאתה יודע, היתה עתירה של ארגון "עדאללה" לגבי התלמידים בכפרים הלא מוכרים בנגב.

יוסף ג'בארין: העתירה לבדה מדברת על יותר מ-50,000 תלמידים.

יוסף ג'בארין: לכן, האמת היא לפי מה שאנחנו מקבלים ורואים בשטח הבעיה היא יותר קשה.

יוסף ג'בארין: דבר שני.

יוסף ג'בארין: אנחנו כבר חודש אחרי.

יוסף ג'בארין: היתה לנו כבר שיחה עם המנכ"ל ועם אנשי משרד החינוך.

יוסף ג'בארין: אני מקווה שכבר הגיע הזמן לתת פתרונות כי כבר חלף הרבה זמן.

יוסף ג'בארין: שאלה שנייה.

יוסף ג'בארין: המנכ"ל הבטיח שיוקם אולפן אחד בצפון ודיבר גם על אולפן בנגב, כדי שההורים יוכלו להקליט תכניות בערבית.

יוסף ג'בארין: אני רוצה לשמוע אם יש התקדמות בנושא.

עומר ינקלביץ': אדוני, נאמר גם שניתנו אישור ל-50,000 טבלטים ומחשבים לחלק אותם לאוכלוסייה.

עומר ינקלביץ': האם זה קרה?

עומר ינקלביץ': האם קיבלתם את הטבלטים ואת המחשבים?

חוסאם דיאב: אני אתייחס לשלושת השאלות.

חוסאם דיאב: לגבי הנתונים שהצגנו, זה ללא מזרח ירושלים וללא המגזר הבדואי בדרום.

חוסאם דיאב: אנחנו עשינו סקר ל-50 רשויות מקומיות של החברה הערבית במחוז מרכז וצפונה, ללא מזרח ירושלים.

חוסאם דיאב: הנתונים מראים על 41,000 תלמידים חסרי מחשב או טבלט.

חוסאם דיאב: המשרד מנסה לגייס תקציבים כדי לתת מענה לכולם, אני מקווה גם לתלמידי הדרום.

חוסאם דיאב: לגבי השאלה השנייה.

חוסאם דיאב: כל סוף השבוע עבדנו בצורה מאומצת כדי למצוא מקום מתאים לכל המאפיינים של הקלטת שיעורים.

חוסאם דיאב: לשמחתי הרבה היום בשעה 11:00 התחלנו להקליט ולצלם את השיעור הראשון.

חוסאם דיאב: הוקם אולפן לחברה הערבית בנצרת.

חוסאם דיאב: נצרת היא העיר הגדולה בחברה הערבית.

חוסאם דיאב: היא מרכזית ומורים יכולים להגיע בקלות גם מהמשולש וגם מהגליל כדי לצלם שיעורים.

חוסאם דיאב: אנחנו ניתן מענה לכל המקצועות על-פי הנדרש.

ניצן הורוביץ: טוב לשמוע.

ניצן הורוביץ: נמצא איתנו ויסאם סואלחה?

ניצן הורוביץ: אתה רוצה להוסיף בעניין הזה?

ויסאם סואלחה: אני יכול להתייחס לבתי ספר מקצועיים באגף להכשרה מקצועית במשרד העבודה.

ויסאם סואלחה: התחלנו בלמידה מרחוק עם תחילתה של התקופה הזאת.

ויסאם סואלחה: יש לנו השתתפות בין 20%-60% מהתלמידים שמשתתפים בשיעורים דרך אפליקציית זום.

ויסאם סואלחה: הרשתות קנו גם רישיון לאפליקציות שונות כמו סיסקו.

ויסאם סואלחה: אין ספק שזה תפס אותנו לא מוכנים אבל כן מנסים לסדר כמה שיותר את העבודה מול בתי הספר.

ניצן הורוביץ: בואו נשלים את העניין עם עופר רימון, סמנכ"ל תקשוב וטכנולוגיה ומערכות מידע של משרד החינוך.

ניצן הורוביץ: הוא יעלה עוד דקה.

ניצן הורוביץ: יש שאלות לחברי הכנסת?

יוסף ג'בארין: ד"ר חוסאם.

יוסף ג'בארין: דיברת על השיעורים מבחינת הנוכחית של הסטודנטים והאינטראקציה שלהם שהם עומדים על 20% עד 40%.

יוסף ג'בארין: זה עדיין נמוך מאוד?

חוסאם דיאב: השיעור מאוד נמוך אבל כן אנחנו מתייחסים לזה ברמת נוכחות תלמידים כמו שאנחנו מטפלים במצב הנורמלי בתוך בתי הספר.

חוסאם דיאב: אנחנו משלבים גם את הצד הטיפולי פסיכולוגי עם יועצים ומחנכים שמלווים את התלמידים באופן יום יומי.

חוסאם דיאב: אגב, בעניין של המכללות והמבוגרים, יש קורסים שמתקיימים במתכונת של זום ולמידה מרחוק גם במזרח ירושלים, גם בדרום, ברמה של מכינות וקורסים.

חוסאם דיאב: אנחנו עכשיו מכינים קורסים להכשרה מקצועית למבוגרים גם בשיטת הלמידה מרחוק.

חוסאם דיאב: המספרים נמוכים.

חוסאם דיאב: אנחנו מודעים לזה.

חוסאם דיאב: אנחנו מנסים למצוא פתרונות.

חוסאם דיאב: אגב, בעניין של הבחינות בסוף השנה, אנחנו כבר יצאנו בהנחיות מפורשות לכל בתי הספר, לכל הרשתות, לכל המכללות.

חוסאם דיאב: רוב הבחינות יהיו במתכונת פנימית במעמד חיצוני.

חוסאם דיאב: ננסה להתאים את עצמנו למצב הנוכחי שאנחנו נמצאים בו עכשיו.

ניצן הורוביץ: אגב, יש אצלכם חופש פסח?

יוסף ג'בארין: יש פסחא.

יוסף ג'בארין: בערך שבועיים, עשרה ימים.

ניצן הורוביץ: עופר רימון, שלום.

ניצן הורוביץ: אתה מסכם את הדיון, זה דיון מעקב.

ניצן הורוביץ: אנחנו מדברים עכשיו על לימוד מרחוק במגזר הערבי אבל אני גם אשאל אותך שאלה כללית.

ניצן הורוביץ: תראה, קיבלנו ים של פניות מהורים שאין בעצם מתודה ברורה.

ניצן הורוביץ: הרבה מאוד פעמים ואנחנו שומעים את זה.

ניצן הורוביץ: אפילו חברות כנסת שיש להן ילדים סיפרו לי, שיש מורים שמשקיעים ונותנים הרצאות ועושים את זה כמו שצריך, לימוד עשיר וחווייתי.

ניצן הורוביץ: יש מורים שפשוט אומרים, תעשו תרגיל כזה וכזה, נתראה עוד שעה.

ניצן הורוביץ: בעצם אין קשר ואין אינטראקציה דרך המערכת.

ניצן הורוביץ: יש לכם איזו יכולת לדעת מה עושים?

ניצן הורוביץ: שאלנו את זה גם בדיון הקודם ובעקבות זה קיבלנו המון שאלות.

אורלי פרומן: האם יש מערך פיקוח על כל הלמידה או ההוראה מקוונת גם מבחינה כמותית וגם מבחינה איכותית.

עופר רימון: יש לנו תפיסת פתרון מאוד ברורה איך ללמד במצב חרום.

עופר רימון: אנחנו כבר שנים מתרגלים את האירועים האלה, גם באירועים אמיתיים של חרום שקרו בעשר השנים האחרונות וגם תרגילים שאנחנו עורכים.

עופר רימון: תפיסת הלמידה שלנו היא מורכבת משלושה רכיבים, כפי שהסברתי כבר לוועדה קודם.

ניצן הורוביץ: הסברת את זה בפעם הקודמת.

ניצן הורוביץ: בעקבות דבריך קיבלנו הרבה פניות על כך שזה בעצם לא מתקיים.

עופר רימון: לגבי העניין של הפיקוח, חייבים לזכור ש-70% ומעלה מכוחות הפיקוח שלנו נמצאים עכשיו בבית.

עופר רימון: אנחנו נמצאים בתקופה מאוד מאתגרת.

עופר רימון: תזכרו שבתחילת הדרך יצאה הנחיה שהמורים בכלל לא אמורים להשתתף בלמידה מרחוק כי הם בחופש.

עופר רימון: רק לפני כמה ימים יצאה הודעה שחוזרים ללמידה מרחוק.

עופר רימון: זה קצת מאתגר לבוא ולדבר על פיקוח כשהמפקחים בבית ולדבר על מה מורה עושה או לא עושה, כשהיה שלב שלם שהנושא הזה לא היה סגור כמו שאתם יודעים והוא רק נסגר לפני כמה ימים.

עופר רימון: עכשיו אנחנו נכנסים לתוך פסח ולחול המועד.

עופר רימון: לכן אני חושב שבעת הזאת, כשאנחנו יומיים לפני ליל הסדר, לבקש לקבל נתונים שקשה להשיג אותם בשגרה, על מערכת שלמה, מי מגיע לבית הספר, מי מלמד ומי לא, זה דבר מאוד מאתגר.

ניצן הורוביץ: זה ברור ואני מקווה שזה ברור גם לך שאחרי פסח תחזור הלמידה מרחוק.

ניצן הורוביץ: היא לא תיפרד מאיתנו כי הלימודים ימשיכו להיות מושבתים.

ניצן הורוביץ: האם למורים יש הנחייה לגבי מה הם אמורים להעביר, באיזה אופן, בלימוד המקוון?

עופר רימון: כן.

עופר רימון: לזה אני יכול להתייחס אם אתה רוצה לשמוע את התשובה.

עופר רימון: המורים קיבלו הנחיות מאוד ברורות מהחזרה מחופשת הפסח לעשות את הפעולות הבאות: אחד, כל מורה צריך לפתוח מרחב לתלמידיו לפי מערכת השעות הבית ספרית.

עופר רימון: כדי לעשות את זה אנחנו נערכנו בשלושה צירים.

עופר רימון: אם אתה רוצה אני יכול להסביר.

ניצן הורוביץ: אם אתה רואה צורך.

עופר רימון: אני לא רואה צורך, אני עונה לשאלות שאתה שואל.

ניצן הורוביץ: אני לא שואל סתם וזה לא אני שואל.

ניצן הורוביץ: פונים לוועדה הרבה הורים.

עופר רימון: אני אומר.

עופר רימון: שאלת האם המורים קיבלו הנחיות והתשובה היא כן.

עופר רימון: 4,000 מנהלי בתי ספר קיבלו מכתב מאוד מפורט מהמנכ"ל.

עופר רימון: יש היערכות שלמה בשלושה קווים.

עופר רימון: קו ראשון זה הפורטל שלנו, קו שני זה המוקד הטלפוני וקו שלישי זה מערך ההדרכה וההטמעה שלנו.

עופר רימון: הכול ערוך ומוכן לקראת האירוע הזה.

עופר רימון: שנית.

עופר רימון: אנחנו מנגישים לכל המורים תוכן דיגיטאלי עשיר ומגוון.

עופר רימון: שלוש, לצד זה פועלת מערכת השידורים הלאומית בצורה מאוד רחבה.

עומר ינקלביץ': אנחנו מזכירים לאדוני שלא היתה היערכות לשעת חירום ולא סתם היו"ר שואל את מה שהוא שואל, כי התחושה היא שבמשך השנים האחרונות לא נערכו כראוי ולכן כן חשוב לנו להבין איך אנחנו נערכים למועד אחרי הפסח.

עומר ינקלביץ': זאת לא סתם שאלה שנשאלה.

עופר רימון: אני לא אמרתי שזאת שאלה שנשאלה סתם, עניתי על השאלה.

עופר רימון: ההיערכות שלנו כוללת גם את הגנים.

עופר רימון: יצא מכתב לכל הגננות.

עופר רימון: אנחנו נערכים גם לתמוך בכל האירוע הזה של הגננות.

עופר רימון: תפיסת פתרון משולבת, מערך שלם שיאפשר לגננות לפתוח חדרים וירטואליים להם ולילדי הגן בשיתוף כמובן עם ההורים.

עופר רימון: שניים, מערך שידורים אינטנסיבי לילדי הגן ואוסף של חומר דיגיטאליים עשיר ומגוון.

עופר רימון: אותו פתרון לבתי הספר ולגני הילדים.

ניצן הורוביץ: שאלות נוספות לחברי הכנסת?

אורלי פרומן: עופר, לגבי מערך פיקוח כמותי ואיכותי.

אורלי פרומן: אין ספק שאם הלמידה מרחוק תמשיך אחרי פסח וכנראה זה מה שמתבקש.

אורלי פרומן: אני לא יודעת אם נסגר ההסכם עם ארגוני המורים ואני מקווה שהוא ייסגר עד פסח.

אורלי פרומן: גם לכם חשוב לדעת, כמו לכולנו, כמה ילדים נהנים מהשרות הזה של למידה מרחוק, ברמה הכיתות, רמה בית ספרית, רמה יישובית ורמה מחוזית כדי לקבל באופן טכנולוגי משוכלל את המידע הזה.

אורלי פרומן: אם זה מתמשך, אתם תצטרכו לדגום גם איכותית את מה שקורה.

עופר רימון: ההערכה שלנו שבאירוע הזה מעל למיליון תלמידים עושים פעילות של למידה מרחוק.

עופר רימון: זה עכשיו בתקופה של חצי חופש.

עופר רימון: אנחנו במערך מלא אחרי חופשת פסח.

עופר רימון: בכניסה הזאת אנחנו גם נאתר את המידע.

עופר רימון: כמובן שמבחינה מדגמית זאת לא בעיה.

עופר רימון: האתגר הגדול הוא באמת איך אנחנו אוספים את האתגר בצורת המניפה שלנו, מנהלי בתי ספר, מחוזות ומטה.

עופר רימון: את מכירה את המערך הזה מאוד טוב.

עופר רימון: איך אנחנו מפעילים אותו בשעה שכמעט כל המפקחים וכל המדריכים שלנו בבית.

עופר רימון: אנחנו נצטרך למצוא פתרונות.

אורלי פרומן: גם הם בדיגיטאלי.

עופר רימון: אורלי, זה לא עניין שהם בדיגיטל.

עופר רימון: הם לא עובדים, זאת הבעיה שלנו.

אורלי פרומן: המפקחים בחל"ת?

עופר רימון: כן.

עופר רימון: מעל 70% מהפיקוח, 80% מכוחות ההדרכה שלנו הם לא בעבודה.

עופר רימון: אם הם היו בעבודה מרחוק זה היה סיפור אחרי לגמרי ואת צודקת, אבל המצב הזה שנקלענו אליו הוא מאוד מאתגר ברמת הפיקוח על התהליך.

עופר רימון: לא שאנחנו לא צריכים פיקוח.

עופר רימון: את יודעת שדווקא עכשיו פתיחה של חדרים וירטואליים זה אירוע מאוד מאתגר.

עופר רימון: יש הרבה מורים שהכניסה שלהם למרחב הווירטואלי זה אזור שהם לא מרגישים בו הכי בנוח.

עופר רימון: את יודעת, זאת הממלכה של הילדים ולא תמיד הממלכה של המבוגרים.

עופר רימון: יש כל ההכנה של מורים לקראת עבודה במרחב כזה זה אתגר לא פשוט.

עופר רימון: זה צונאמי, גם מבחינת כמות התמיכה שנצטרך לתת, גם כוח האדם שיש לנו עכשיו, גם היכולת לייצר פיקוח בעת הזאת עם המורכבות הזאת, אבל אני מאמין שנחזיק את כל המערך הזה באוויר.

עופר רימון: אני רק רציתי לספר לכם שני דברים מאוד יפים שאנחנו עושים תוך כדי.

עופר רימון: אחד, אנחנו הכנסנו פנימה את כל הנושא של גיימינג.

עופר רימון: אני חושב שאנחנו המדינה מהמתקדמות בעולם מבחינת מערכת חינוך שמשלב גיימינג בלמידה.

עופר רימון: אין דבר טוב יותר מגיימינג בעת הזאת.

עופר רימון: אני מדבר על משחקים חינוכיים ויכול להראות לכל תלמיד באיזה מקום הוא מדורג בכל בית ספר.

עופר רימון: דבר שני.

עופר רימון: היום עלה "מבצע סבתא המרוץ למיליון".

עופר רימון: אתגר שלנו להגיע למיליון קשישים במדינת ישראל.

אורלי פרומן: מבוגרים, הסבתות לא קשישות.

עופר רימון: מבוגרים, צעירים.

עופר רימון: גם ההורים שלי נכללים בזה.

עופר רימון: המטרה שלנו שמיליון תלמידים יאמצו מיליון אנשים מהגיל השלישי.

עופר רימון: לצורך זה בנינו "דשבורד" וגם תחרות בין בתי הספר, איזה בית ספר יאמץ הכי הרבה.

עופר רימון: אנחנו שמנו לנו יעד להגיע למיליון כאלה, שהתלמידים שלנו נמצאים איתם בקשר.

ניצן הורוביץ: יפה מאוד.

ניצן הורוביץ: שאלה אחרונה לחבר הכנסת ג'אברין.

יוסף ג'בארין: עופר, אנחנו בישיבת מעקב גם סביב הסוגיה של למידה מרחוק ואתה הכתובת כאן.

יוסף ג'בארין: תמונת המצב עדיין מאוד מדאיגה בכל מה שקשור בחינוך הערבי.

יוסף ג'בארין: בדיוק שמענו נתונים שמדברים על יותר מ-40,000 כנראה מהמרכז והצפון.

יוסף ג'בארין: אנחנו מודעים ליותר מ-50,000 בנגב.

יוסף ג'בארין: ביחד זה 100,000 תלמידים ערבים שמנותקים מהפרויקט הזה של למידה מרחוק.

יוסף ג'בארין: זה מאוד בעייתי.

יוסף ג'בארין: אם אני חושב על זה במונחים תקציביים, אני חושב ש-150 מיליון אמורים לפתור את הבעיה ולפחות לספק להם ניידים.

יוסף ג'בארין: אם אנחנו יודעים שכנראה לא חוזרים ללימודים אחרי פסח והמצב הזה יכול להימשך עד תחילת ספטמבר, אז אנא ממך ומאנשי משרד החינוך.

יוסף ג'בארין: הסיפור הזה חייב להיגמר.

יוסף ג'בארין: אני מקווה שתהיה איש בשורות טובות.

יוסף ג'בארין: 100,000 תלמידים זה אלה שיודעים עליהם.

יוסף ג'בארין: עכשיו הם צועקים לפתרון.

עופר רימון: אני אגיד לך מה הפתרון שאנחנו הכנו לתלמידי המגזר הלא יהודים.

עופר רימון: השקענו משאבים רבים.

עופר רימון: גם כאן אני חושב שאתם יכולים להיות מאוד גאים במה שאנחנו עשינו לאוכלוסייה הלא יהודית.

יוסף ג'בארין: למה אתה אומר האוכלוסייה הלא יהודית?

יוסף ג'בארין: האוכלוסייה הערבית.

יוסף ג'בארין: סך הכול יש לך או תלמידים יהודים או תלמידים ערבים.

יוסף ג'בארין: עופר, בחייך.

עופר רימון: כשאני אומר האוכלוסייה הלא יהודית, אני מכניס את כל הפעולות שאנחנו עשינו גם למגזר הערבי, גם מגזר דרושי, גם מגזר בדואי, אבל איך שאתה רוצה לקרוא לזה, זה בסדר מבחינתי.

יוסף ג'בארין: כולם ערבים.

עופר רימון: רציתי להגיד שמדובר באוכלוסייה שלמרות שהיא מהווה 20% טיפלנו בה כשווים.

עופר רימון: מה עשינו?

עופר רימון: דבר ראשון, בנינו בשבועיים 13 אולפנים עבור המגזר הערבי מגן ועד יב'.

עופר רימון: עשינו את זה במרץ רב.

עופר רימון: השקענו בזה המון משאבים.

עופר רימון: אנחנו מתכוונים להמשיך בשידורים האלה גם אם ייפסק המשבר של הקורונה כדי להכין אוסף שלם של ספרייה בערבית מגן ועד יב' עם כל חומרי הלימוד, כך שהם יהיו זמינים בספרייה למורים ולתלמידים במגזר הערבי.

עופר רימון: שניים.

עופר רימון: אנחנו עבדנו מאוד קשה להציע תוכן דיגיטאלי עשיר ומגוון למגזר הערבי.

עופר רימון: אנחנו עושים את זה גם באמצעות חברות וגם באמצעות חיפושים שלנו ואתה תמצא חומר מאוד עשיר.

עופר רימון: הדבר השלישי, בנינו מערך שלם שבעזרתו כל המורים מהמגזר הערבי יכולים לפתוח חדרים וירטואליים בחינם.

עופר רימון: המוצרים הכי חדישים והכי יקרים ניתנים בחינם.

עופר רימון: יותר מזה, בנינו גם חומרי הדרכה וגם מוקדנים דוברי השפה הערבית שיכולים לתת תמיכה גם לגננות וגם למורים במגזר הערבי.

עופר רימון: כל המערך הזה ערוך ומוכן לתת את כל התמיכה למגזר הערבי.

עופר רימון: גם עיבינו את כוחות ההדרכה וההטמעה שלנו דוברי הערבית.

עופר רימון: מעבר לזה, אנחנו מקפידים שההנחיות המרכזיות יינתנו גם בערבית.

עופר רימון: הגשנו בקשה למשרד האוצר לקבל תקציב תוספתי כדי לתת אמצעי קצה לאוכלוסיות שידן אינן משגת.

עופר רימון: כמובן שהאוכלוסייה הערבית תהיה מהראשונות שייהנו מהתקציב הזה.

עופר רימון: אנחנו לא ביקשנו 150 מיליון שקלים.

עופר רימון: אם נקבל 150 מיליון שקלים זה יהיה עוד יותר טוב, אבל הגשנו את הבקשה הזאת כי למשרד החינוך אין לצערי תקציב כדי לתת אמצעי קצה לתלמידים שידם אינה משגת.

עופר רימון: אם היה לו, תאמין לי שהיינו נותנים, לא היינו חוסכים.

ניצן הורוביץ: עופר רימון, תודה רבה.

ניצן הורוביץ: תודה על המאמץ, אנחנו מאוד מעריכים.

ניצן הורוביץ: חברים, אנחנו נסכם.

ניצן הורוביץ: אגב, שלושת הנושאים הם נושאים שנקיים עליהם מעקב כל הזמן, גם אחרי החג.

ניצן הורוביץ: בעניין החינוך המיוחד, הוועדה רשמה לפניה שבעקבות הישיבה מהשבוע שעבר חל שינוי.

ניצן הורוביץ: נפתחו מרכזים מקומיים וקהילתיים בהם ניתן להעניק טיפולים לילדים עם צרכים מיוחדים אבל רק טיפולים בודדים ניתנים שם בינתיים, גם מחשש של הצוותים להגיע מחשש הדבקה.

ניצן הורוביץ: העובדים מקבלים שכר אבל אי-אפשר לחייב עובדים לעשות את זה אם הם לא רוצים.

ניצן הורוביץ: שונו הנהלים של משרד הבריאות לגבי הגעת צוותים רפואיים, גם בעקבות המלצת הוועדה.

ניצן הורוביץ: שמענו שהיו 1,170 ילדים שקיבלו טיפולים ב-52 רשויות מקומיות ב-67 מוקדים.

ניצן הורוביץ: זה מעט מאוד וצריך להרחיב את זה.

ניצן הורוביץ: הבנו שיש הכנה להרחבת המוקדים ופתיחת מוקדים נוספים אחרי חופשת הפסח וזה חייב לקרות בקנה מידה יותר גדול כי באמת 1,170 ילדים זה טיפה בים.

ניצן הורוביץ: אז יש שיפור, שזה הצד החיובי, אבל הוא מאוד קטן.

ניצן הורוביץ: הוועדה קוראת פה אחד לתת לתלמידי החינוך המיוחד את הטיפולים מהר ככל שניתן ואת המרב האפשרי.

ניצן הורוביץ: לכן החינוך המיוחד צריך להיות הראשון שחוזר לפעילות.

ניצן הורוביץ: צריך שגם אם המשק חלקו ממשיך להיות מושבת וגם אם מערכת החינוך רובה מושבתת, את החינוך המיוחד צריך להחזיר בהדרגה לפעילות כי אחרת לא יהיה פתרון אמיתי לילדים האלה.

ניצן הורוביץ: בנושא השכלה גבוהה.

ניצן הורוביץ: סטודנטים שאין להם אמצעי תקשוב מקבלים מענה מהמוסדות בהם הם לומדים.

ניצן הורוביץ: סופקו עד עכשיו 200 מחשבים ניידים ומחפשים פתרונות נוספים.

ניצן הורוביץ: בודקים את העניין של חלופות לבחינות.

ניצן הורוביץ: אפשרות תמיכה בסטודנטים.

ניצן הורוביץ: בעצם בעניין הזה, שהוא העניין הכי מציק היום לסטודנטים אין עדיין מענה ואנחנו נרצה לקבל תשובות.

ניצן הורוביץ: נרצה לשמוע תשובות גם בנקודה ספציפית של מתן דמי אבטלה לסטודנטים צעירים שהם היום לא בקריטריונים.

ניצן הורוביץ: שמחנו לשמוע שהתקבלה בקשתנו שהסטודנטים יקבלו לפחות שלושה שבועות התראה לפני המועד של הפסיכומטרי.

ניצן הורוביץ: בעניין האוניברסיטה הפתוחה, שמענו שיש פתרונות חלופיים לבחינות וכן עזרה כספית ומדברים על זה ממש עכשיו עם נציגי הסטודנטים ואני מקווה שיהיה פתרון מהיר.

יוסף ג'בארין: היתה הבטחה שלא לפגוע בפר"ח.

ניצן הורוביץ: היא אמרה שזה ממשיך וכל המלגות ניתנות.

אורלי פרומן: ניצן, לגבי החינוך המיוחד, לדיון אחרי החג.

אורלי פרומן: הנציגות שהיו פה אומרות שזה נקבע בממשלה.

אורלי פרומן: אם הן לא מבינות שהן חלק מהממשלה, שיבואו בבקשה המנכ"לים או ברי סמכא שיודעים לתת תשובות.

ניצן הורוביץ: אנחנו גם נפנה לראש הממשלה בעניין הזה כי זה דבר שהוא קריטי וגם למנכ"ל משרד הבריאות.

ניצן הורוביץ: בנושא החברה הערבית.

ניצן הורוביץ: שמענו של-15% מהתלמידים הערביים אין אמצעי תקשוב.

ניצן הורוביץ: יש גם יותר כי יש כאלה שאין להם אינטרנט.

יוסף ג'בארין: 15% זה בלי הנגב ובלי מזרח ירושלים.

ניצן הורוביץ: הבנו שזה כמו בחינוך העברי, אבל משרד החינוך שוקד על מציאת פתרונות לתלמידים שאין להם פתרונות מחושב.

ניצן הורוביץ: צריך לתת עשרות מחשבים או טבלטים.

ניצן הורוביץ: אגב, זאת לא הוצאה כזאת ענקית.

יוסף ג'בארין: הבנתי שפנו למשרד האוצר אז אולי אנחנו נפנה למשרד האוצר.

ניצן הורוביץ: כן, להאיץ את העניין הזה של העברת מחשבים וטבלטים לילדים שאין להם.

ניצן הורוביץ: שמענו בשמחה שהוקם אולפן בנצרת לטובת החינוך הערבי.

ניצן הורוביץ: זה טוב מאוד, צריך שיהיה גם בדרום, זה יקל מאוד.

ניצן הורוביץ: המשרד נערך ללימוד מרחוק כוללני אחרי פסח, זאת המציאות.

אורלי פרומן: אין לנו תשובה אם יש הסכם עם ארגוני המורים.

ניצן הורוביץ: אין עדיין הסכם.

ניצן הורוביץ: חברים, תודה רבה.

ניצן הורוביץ: הישיבה נעולה.